02021O0830 — HR — 01.02.2022 — 001.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Koju je izmijenila:









▼B

SMJERNICA (EU) 2021/830 EUROPSKE SREDIŠNJE BANKE

od 26. ožujka 2021.

o statistici bilančnih stavki i statistici kamatnih stopa monetarnih financijskih institucija (ESB/2021/11)







ODJELJAK 1.

PREDMET I PODRUČJE PRIMJENE

Članak 1.

Predmet

Ovom se Smjernicom uspostavljaju izvještajni zahtjevi za nacionalne središnje banke o statističkim podacima koji se dostavljaju o bilančnim stavkama i kamatnim stopama monetarnih financijskih institucija, bilančnim stavkama kreditnih institucija koje su nemonetarne financijske institucije, minimalnim pričuvama i strukturnim financijskim pokazateljima kreditnih institucija te statističkim podacima o poštanskim žiro institucijama i središnjoj državi koji se zahtijevaju za prikupljanje monetarnih agregata i protustavki. Posebno, ovom se Smjernicom određuju podaci koje nacionalne središnje banke dostavljaju ESB-u, postupanje s tim podacima, učestalost i vrijeme dostavljanja te standardi koji se primjenjuju na to izvještavanje.

Članak 2.

Definicije

Za potrebe ove Smjernice, primjenjuju se definicije iz članka 2. Uredbe (EU) 2021/379 (ESB/22021/2), članka 1. Uredbe (EU) br. 1072/2013 Europske središnje banke (ESB/2013/34) ( 1 ) i članka 1. Uredbe (EU) br. 1074/2013 Europske središnje banke (ESB/2013/39) ( 2 ).

Primjenjuju se također sljedeće definicije:

(1) „statistički podaci” znači „statistički podaci“ kako su definirani u članku 1. točci 11. Uredbe Vijeća (EZ) br. 2533/98 ( 3 );

(2) „razdoblje izrade“ znači razdoblje između rokova određenih u skladu s ovom Smjernicom za dostavljanje statističkih podataka od strane nacionalnih središnjih banaka ESB-u i zaključenja primitka podataka od strane ESB-a;

(3) „osnovica za obračun pričuva“ znači „osnovica za obračun pričuva“ kako je definirana u članku 2. točki 8. Uredbe (EU) 2021/378 (ESB/2021/1);

(4) „razdoblje održavanja“ znači „razdoblje održavanja“ kako je definirano u članku 2. točki 10. Uredbe (EU) 2021/378 (ESB/2021/1).







ODJELJAK 2.

BILANČNE STAVKE MONETARNIH FINANCIJSKIH INSTITUCIJA

Članak 3.

Statistički podaci koji se dostavljaju o bilančnim stavkama središnjih banaka

1. Nacionalne središnje banke dostavljaju ESB-u sljedeće bilančne stavke sektora središnjih banaka: (a) stanja na kraju mjeseca navedena u tablici 1. u dijelu 2. Priloga I. Uredbi (EU) 2021/379 (ESB/2021/2), osim sljedećeg: (i) obveze po depozitima koje dostavljaju isključivo kreditne institucije na koje se primjenjuju odredbe o obveznim pričuvama; (ii) pozicije unutar grupe; (iii) sindicirani krediti; (iv) pozicije obračunskog skupa sredstava (eng notional cash pool); (v) izdane dionice/udjeli novčanih fondova; (vi) raščlambe po dospijeću kredita nominiranih u eurima nefinancijskim društvima; (vii) raščlambe po dospijeću i namjeni kredita za kredite nominirane u eurima kućanstvima i neprofitnim organizacijama koje služe kućanstvima; (viii) vlastita držanja vrijednosnih papira; (b) stanja na kraju tromjesečja navedena u tablicama 2., 3. i 4. u dijelu 3. Priloga I. Uredbi (EU) 2021/379 (ESB/2021/2); (c) stanja na kraju mjeseca i stanja na kraju tromjesečja navedena u tablici 1. u dijelu 1. Priloga II. ovoj Smjernici na temelju najbolje procjene, ako su podaci dostupni; (d) stanja na kraju tromjesečja navedena u tablici 3. u dijelu 1. Priloga II. ovoj Smjernici.

2. Nacionalne središnje banke dostavljaju ESB-u sljedeće statističke podatke o vrijednosnim usklađivanjima sektora središnjih banaka: (a) mjesečna vrijednosna usklađivanja navedena u tablici 1.A u dijelu 4. Priloga I. Uredbi (EU) 2021/379 (ESB/2021/2), osim sljedećeg: (i) pozicije unutar grupe; (ii) sindicirani krediti; (iii) pozicije obračunskog skupa sredstava (eng notional cash pool); (iv) izdane dionice/udjeli novčanih fondova; (v) raščlambe po dospijeću kredita nominiranih u eurima nefinancijskim društvima; (vi) raščlambe po dospijeću i namjeni kredita nominiranih u eurima kućanstvima i neprofitnim organizacijama koje služe kućanstvima; (vii) vlastita držanja vrijednosnih papira; (b) tromjesečna vrijednosna usklađivanja navedena u tablici 2.A u dijelu 4. Priloga I. Uredbi (EU) 2021/379 (ESB/2021/2); (c) mjesečna i tromjesečna vrijednosna usklađivanja navedena u tablici 1. u dijelu 1. Priloga II. ovoj Smjernici na temelju najbolje procjene, ako su podaci dostupni; (d) tromjesečna vrijednosna usklađivanja navedena u tablici 3. u dijelu 1. Priloga II. ovoj Smjernici.

3. Nacionalne središnje banke dostavljaju ESB-u sljedeće statističke podatke o reklasifikacijskim usklađivanjima sektora središnjih banaka: (a) mjesečna reklasifikacijska usklađivanja u odnosu na svaku stavku stanja dostavljenu u skladu sa stavkom 1. točkom (a); (b) tromjesečna reklasifikacijska usklađivanja u odnosu na svaku stavku stanja navedenu u tablici 2. u dijelu 3. Priloga I. Uredbi (EU) 2021/379 (ESB/2021/2), osim stavki koje se odnose na raščlambe kredita po preostalom dospijeću; (c) mjesečna i tromjesečna reklasifikacijska usklađivanja navedena u tablici 1. u dijelu 1. Priloga II. ovoj Smjernici na temelju najbolje procjene, ako su podaci dostupni; (d) tromjesečna reklasifikacijska usklađivanja navedena u tablici 3. u dijelu 1. Priloga II. ovoj Smjernici.

4. Nacionalne središnje banke izvode statističke podatke koji se dostavljaju u skladu s ovim člankom iz svojih računovodstvenih sustava u skladu s tablicama dostupnim na mrežnim stranicama ESB-a ( 4 ) koji osiguravaju premošćivanje između statističkih i računovodstvenih bilančnih stavki, a posebno primjenjuju sljedeće: (a) u slučaju računovodstvenih stavaka 9.5 „ostala potraživanja unutar Eurosustava (neto)“ i 10.4 „ostale obveze unutar Eurosustava (neto)“, nacionalne središnje banke utvrđuju imovinu odvojeno od obveza i dostavljaju ih na bruto osnovi; (b) ako se računovodstvena stavka 14 „računi revalorizacije“ treba iz računovodstvenih razloga dostaviti na bruto osnovi, nacionalne središnje banke, za statističke svrhe, dostavljaju tu stavku na neto osnovi; (c) ako nacionalne središnje banke revaloriziraju svoje portfelje vrijednosnih papira na mjesečnoj osnovi ili češće iz internih razloga, kako je navedeno u članku 9. stavku 2. Smjernice (EU) 2016/2249 Europske središnje banke (ESB/2016/34) ( 5 ), te se revalorizacije odražavaju u statističkim podacima koji se dostavljaju u skladu sa stavkom 2. na mjesečnoj osnovi; (d) ne dovodeći u pitanje vrednovanja koja se primjenjuju iz računovodstvenih razloga, nacionalne središnje banke primjenjuju jedno od sljedećih vrednovanja za izvještavanje o vrijednosnim papirima koji se drže i izdaju: (i) tržišna vrednovanja iz stavka 38. poglavlja 7. Priloga A Uredbi (EU) br. 549/2013 Europskog parlamenta i Vijeća ( 6 ); ili (ii) računovodstvena vrednovanja u skladu s usklađenim računovodstvenim pravilima iz članka 9. Smjernice (EU) 2016/2249 (ESB/2016/34) kada računovodstvena vrednovanja znatno ne odstupaju od tržišne vrijednosti.

5. U odnosu na bilancu ESB-a, odgovarajuće poslovno područje ESB-a statističke podatke iz ovog članka stavlja na raspolaganje ESB-ovoj glavnoj upravi Statistika.

6. Statistički podaci koji se dostavljaju u skladu s ovim člankom iskazuju se na agregiranoj osnovi i provjeravaju se u skladu s člankom 30. Statistički podaci o reklasifikacijskim i vrijednosnim usklađivanjima dostavljaju se u skladu s Prilogom I. ovoj Smjernici.

Članak 4.

Statistički podaci koji se dostavljaju o bilančnim stavkama ostalih monetarnih financijskih institucija

1. Nacionalne središnje banke dostavljaju ESB-u sljedeće bilančne stavke ostalih monetarnih financijskih institucija: (a) stanja na kraju mjeseca navedena u tablici 1. u dijelu 2. Priloga I. Uredbi (EU) 2021/379 (ESB/2021/2), osim obveza po depozitima koje dostavljaju isključivo kreditne institucije na koje se primjenjuju odredbe o obveznim pričuvama; (b) stanja na kraju tromjesečja navedena u tablicama 2., 3. i 4. u dijelu 3. Priloga I. Uredbi (EU) 2021/379 (ESB/2021/2); (c) stanja na kraju mjeseca o sekuritizacijama i drugim prijenosima kredita navedena u tablici 5.b u dijelu 5. Priloga I. Uredbi (EU) 2021/379 (ESB/2021/2); (d) stanja na kraju mjeseca i kraju tromjesečja navedena u tablici 2. u dijelu 1. Priloga II. ovoj Smjernici u mjeri u kojoj su podaci dostupni, uključujući na temelju najbolje procjene, ako su podaci dostupni; (e) stanja na kraju tromjesečja navedena u tablici 2. u dijelu 1. Priloga II. ovoj Smjernici u mjeri u kojoj su podaci dostupni, uključujući na temelju najbolje procjene, ako su podaci dostupni.

2. Nacionalne središnje banke dostavljaju ESB-u sljedeće statističke podatke o vrijednosnim usklađivanjima ostalih monetarnih financijskih institucija: (a) mjesečna vrijednosna usklađivanja navedena u tablici 1.A u dijelu 4. Priloga I. Uredbi (EU) 2021/379 (ESB/2021/2); (b) mjesečna vrijednosna usklađivanja navedena u tablici 5.b u dijelu 5. Priloga I. Uredbi (EU) 2021/379 (ESB/2021/2); (c) tromjesečna vrijednosna usklađivanja navedena u tablici 2.A u dijelu 4. Priloga I. Uredbi (EU) 2021/379 (ESB/2021/2); (d) mjesečna i tromjesečna vrijednosna usklađivanja navedena u tablici 2. u dijelu 1. Priloga II. ovoj Smjernici na temelju najbolje procjene, ako su podaci dostupni; (e) tromjesečna vrijednosna usklađivanja navedena u tablici 3. u dijelu 1. Priloga II. ovoj Smjernici na temelju najbolje procjene, ako su podaci dostupni.

3. Nacionalne središnje banke dostavljaju ESB-u sljedeće statističke podatke o reklasifikacijskim usklađivanjima ostalih monetarnih financijskih institucija: (a) mjesečna reklasifikacijska usklađivanja u odnosu na svaku stavku stanja dostavljenu u skladu sa stavkom 1. točkom (a); (b) mjesečna reklasifikacijska usklađivanja u odnosu na svaku stavku stanja dostavljenu u skladu sa stavkom 1. točkom (c); (c) tromjesečna reklasifikacijska usklađivanja u odnosu na svaku stavku stanja navedenu u tablici 2. u dijelu 3. Priloga I. Uredbi (EU) 2021/379 (ESB/2021/2), osim stavki koje se odnose na raščlambe kredita po preostalom dospijeću; (d) mjesečna i tromjesečna reklasifikacijska usklađivanja navedena u tablici 2. u dijelu 1. Priloga II. ovoj Smjernici na temelju najbolje procjene, ako su podaci dostupni; (e) tromjesečna reklasifikacijska usklađivanja navedena u tablici 3. u dijelu 1. Priloga II. ovoj Smjernici na temelju najbolje procjene, ako su podaci dostupni.

4. Nacionalne središnje banke dostavljaju ESB-u statističke podatke o mjesečnim neto prijenosima kredita kako su navedeni u tablici 5.a u dijelu 5. Priloga I. Uredbi (EU) 2021/379 (ESB/2021/2).

5. Nacionalne središnje banke dostavljaju ESB-u sljedeće statističke podatke, ako su dostupni, o sekuritiziranim kreditima ili kreditima prenesenim na drugi način od strane monetarnih financijskih institucija koje servisiraju nemonetarne financijske institucije: (a) stanja na kraju mjeseca kredita koje servisiraju nemonetarne financijske institucije kako je navedeno u tablici 1. u dijelu 2. Priloga II. ovoj Smjernici; (b) mjesečne financijske transakcije sa stanjima kredita koje servisiraju nemonetarne financijske institucije, bez utjecaja prijenosa kredita kako je navedeno u tablici 1. u dijelu 2. Priloga II. ovoj Smjernici.

6. Nacionalne središnje banke dostavljaju neto prijenose, stanja, vrijednosna usklađivanja i reklasifikacijska usklađivanja kako je navedeno u tablici 2. u dijelu 2. Priloga II. ovoj Smjernici ako su nacionalne središnje banke dale naputak monetarnim financijskim institucijama da uključe u izvješćivanje u Blok 1 tablice 5.a i 5.b u dijelu 5. Priloga I. Uredbi (EU) 2021/379 (ECB/2021/2) kredite prenesene od strane monetarne financijske institucije ako druga domaća monetarna financijska institucija djeluje kao serviser, u skladu s odjeljkom 2.3 dijela 5. Priloga I. Uredbi (EU) 2021/379 (ESB/2021/2).

7. Statistički podaci koji se dostavljaju u skladu s ovim člankom iskazuju se na agregiranoj osnovi i provjeravaju se u skladu s člankom 30. Statistički podaci o reklasifikacijskim i vrijednosnim usklađivanjima dostavljaju se u skladu s Prilogom I. ovoj Smjernici. Prema potrebi, statistički podaci koji se dostavljaju u skladu s ovim člankom ekstrapoliraju se u skladu s člankom 8.

Članak 5.

Statistički podaci koji se do stavljaju o bilančnim stavkama novčanih fondova

1. Nacionalne središnje banke dostavljaju ESB-u statističke podatke o stanjima na kraju tromjesečja u bilanci novčanih fondova navedene u tablici 1. i 2. u dijelu 3. Priloga II. ovoj Smjernici.

2. Nacionalne središnje banke dostavljaju ESB-u statističke podatke o tromjesečnim vrijednosnim usklađivanjima navedene u tablici 1. u dijelu 3. Priloga II. ovoj Smjernici. Ako je u skladu s člankom 9. stavkom 6. Uredbe (EU) 2021/379 (ECB/2021/2) odobreno odstupanje nekim ili svim novčanim fondovima u odnosu na dostavljanje vrijednosnih usklađivanja, nacionalne središnje banke dostavljaju podatke na temelju najbolje procjene ako su uključeni iznosi značajni.

3. Nacionalne središnje banke dostavljaju ESB-u statističke podatke o tromjesečnim reklasifikacijskim usklađivanjima navedene u tablici 1. u dijelu 3. Priloga II. ovoj Smjernici.

4. Statistički podaci koji se dostavljaju u skladu s ovim člankom iskazuju se na agregiranoj osnovi i provjeravaju se u skladu s člankom 30. Statistički podaci o reklasifikacijskim i vrijednosnim usklađivanjima dostavljaju se u skladu s Prilogom I. ovoj Smjernici. Prema potrebi, statistički podaci koji se dostavljaju u skladu s ovim člankom ekstrapoliraju se u skladu s člankom 8.

Članak 6.

Statistički podaci koji se dostavljaju o neiskorištenim kreditnim linijama monetarnih financijskih institucija

1. Nacionalne središnje banke dostavljaju ESB-u, na tromjesečnoj osnovi, sljedeće statističke podatke o iznosima neiskorištenih kreditnih linija koje su odobrile ostale monetarne financijske institucije: (a) stanja navedena u tablici 1. u dijelu 4. Priloga II. ovoj Smjernici u odnosu na bilance na kraju mjeseca za svaki mjesec u tromjesečju; ili (b) stanja navedena u tablici 1. u dijelu 4. Priloga II. ovoj Smjernici u odnosu na bilance na kraju mjeseca za posljednji mjesec u tromjesečju. Za potrebe prvog podstavka, nacionalne središnje banke dostavljaju statističke podatke kada su stvarni podaci dostupni. Kada stvarni podaci nisu dostupni, nacionalne središnje banke dostavljaju procjene.

2. Nacionalne središnje banke dostavljaju ESB-u statističke podatke o reklasifikacijskim usklađivanjima u odnosu na svako stanje dostavljeno u skladu sa stavkom 1. na temelju najbolje procjene.

3. Nacionalne središnje banke dostavljaju statističke podatke o neiskorištenim kreditnim linijama monetarnih financijskih institucija u odnosu na jednu ili obje sljedeće stavke, kada je to moguće: (a) „izvanbilančni iznos“ kako je definiran u Prilogu IV. Uredbi (EU) br. 2016/867 (ESB/2016/13); (b) „neiskorištene kreditne linije“ razvrstane kao „srednji rizik“, „srednji/nizak rizik“ i „nizak rizik“, kako je navedeno u Prilogu I. Uredbi (EU) br. 575/2013. Ako nacionalne središnje banke ne dostavljaju statističke podatke u odnosu na točke (a) i (b) prvog podstavka, nacionalne središnje banke dostavljaju statističke podatke s upućivanjem na odgovarajuće nacionalne definicije.

4. Statistički podaci koji se dostavljaju u skladu s ovim člankom iskazuju se na agregiranoj osnovi i provjeravaju se u skladu s člankom 30. Statistički podaci o reklasifikacijskim usklađivanjima dostavljaju se u skladu s Prilogom I. ovoj Smjernici. Prema potrebi, statistički podaci koji se dostavljaju u skladu s ovim člankom ekstrapoliraju se u skladu s člankom 8.

Članak 7.

Statistički podaci koji se dostavljaju o kreditima monetarnih financijskih institucija nefinancijskim društvima prema gospodarskoj djelatnosti

1. Nacionalne središnje banke dostavljaju ESB-u, ako su dostupni, statističke podatke o stanjima na kraju tromjesečja kredita monetarnih financijskih institucija nefinancijskim društvima iz europodručja raščlanjenim po gospodarskoj djelatnosti u skladu sa statističkom klasifikacijom gospodarskih djelatnosti u Uniji (NACE Rev 2) ( 7 ) u skladu s dijelom 5. Priloga II. ovoj Smjernici.

2. Nacionalne središnje banke dostavljaju pojašnjenja ESB-u, na njegov zahtjev, o utjecaju reklasifikacija na stanja dostavljena u skladu sa stavkom 1. uključujući reklasfikacijska usklađivanja dostavljena u skladu s člankom 4. stavkom 3.

3. Statistički podaci koji se dostavljaju u skladu s ovim člankom iskazuju se na agregiranoj osnovi i provjeravaju se u skladu s člankom 30.

Članak 8.

Ekstrapolacija bilančnih stavki monetarnih financijskih institucija

1. Ako nacionalne središnje banke odobravaju odstupanja monetarnim financijskim institucijama u skladu sa stavcima 1., 2., 4. i 6. članka 9. Uredbe (EU) 2021/379 (ESB/2021/2), nacionalne središnje banke ekstrapoliraju statističke podatke prikupljene u skladu s tom Uredbom tako da predstavljaju čitavu izvještajnu populaciju u svrhu sastavljanja mjesečnih i tromjesečnih statističkih podataka koji se dostavljaju ESB-u u skladu s ovim odjeljkom.

2. Ako nacionalne središnje banke ekstrapoliraju statističke podatke u skladu sa stavkom 1. one primjenjuju najmanje jedno od sljedećeg: (a) za podatke o nedostajućim raščlambama, izvode se procjene primjenom omjera zasnovanih na podskupu stvarne izvještajne populacije za koji se smatra da najbolje predstavlja institucije na „repu“ kako slijedi: (i) nacionalne središnje banke država članica čiji doprinos agregiranoj bilanci monetarnih financijskih institucija iz europodručja premašuje 2 % određuju taj podskup tako da ukupna bilanca subjekata u podskupu ne premašuje 35 % nacionalne agregirane bilance monetarnih financijskih institucija; (ii) nacionalne središnje banke država članica čiji doprinos agregiranoj bilanci monetarnih financijskih institucija iz europodručja ne premašuje 2 % određuju taj podskup tako da ukupna bilanca subjekata u podskupu ne premašuje 35 % nacionalne agregirane bilance monetarnih financijskih institucija, osim ako bi ekstrapolacija prema ovom pristupu uzrokovala značajne troškove za NSB, u kojem slučaju NSB može umjesto toga primijeniti omjere na temelju stvarne izvještajne populacije; (iii) zahtjevi za određivanje podskupa stvarne izvještajne populacije iz podstavaka i. i ii. ne primjenjuju se ako bilanca institucije kojoj je odobreno odstupanje ne premašuje 1 % nacionalne agregirane bilance monetarnih financijskih institucija. U takvim situacijama, nacionalne središnje banke mogu umjesto toga primijeniti omjere na temelju stvarne izvještajne populacije; (b) u primjeni točke (a), i institucije na „repu“ i podskup stvarne izvještajne populacije mogu se podijeliti na različite skupine prema vrsti institucije; (c) kada kombiniran doprinos novčanih fondova kojima je odobreno odstupanje u skladu s člankom 9. stavkom 1. Uredbe (EU) 2021/379 (ESB/2021/2) premaši 30 % nacionalne bilance novčanih fondova, nacionalne središnje banke ekstrapoliraju statističke podatke koji se odnose na novčane fondove odvojeno od onih koji se odnose na društva koja primaju depozite i u skladu s jednim od sljedećeg: (i) nacionalne središnje banke koriste statističke podatke prikupljene od novčanih fondova kojima nije odobreno odstupanje u skladu s člankom 9. stavkom 1. Uredbe (EU) 2021/379 (ESB/2021/2) ako su ti statistički podaci dovoljno reprezentativni za potrebe ekstrapolacije; (ii) nacionalne središnje banke procjenjuju bilancu sektora novčanih fondova iz alternativnih izvora podataka, najmanje jednom godišnje, i koriste ju kao osnovu za ekstrapolaciju kada je svim novčanim fondovima odobreno odstupanje u skladu s člankom 9. stavkom 1. Uredbe (EU) 2021/379 (ESB/2021/2) ili ako statistički podaci prikupljeni od novčanih fondova kojima nije odobreno odstupanje u skladu s člankom 9. stavkom 1. Uredbe (EU) 2021/379 (ESB/2021/2) nisu dovoljno reprezentativni za potrebe ekstrapolacije; (d) ako se statistički podaci prikupljaju u skladu s Uredbom (EU) 2021/379 (ESB/2021/2) s manjom učestalošću ili kasnije nego statistički podaci koji se dostavljaju ESB-u u skladu s ovom Smjernicom, nacionalne središnje banke procjenjuju statističke podatke za nedostajuća razdoblja pomoću sljedećeg: (i) ponavljanjem podataka kada se pokaže da su rezultati primjereni; ili (ii) primjenom odgovarajuće tehnike statističke procjene kako bi se u obzir uzeli svi trendovi ili sezonska kretanja. Za potrebe točaka od (a) do (d), omjeri ili svi drugi međuizračuni koji se koriste za ekstrapolaciju mogu se izvesti iz podataka dobivenih od nadzornih tijela kada su ti podaci dovoljno usklađeni sa statističkim podacima koji se ekstrapoliraju.

3. Kada nacionalne središnje banke odobre odstupanje monetarnim financijskim institucijama u skladu s člankom 9. stavkom 7. Uredbe (EU) 2021/379 (ESB/2021/2) one ekstrapoliraju procjenjujući tromjesečne statističke podatke koji se dostavljaju ESB-u u skladu s člankom 4. kako slijedi: (a) ako nacionalne središnje banke prikupljaju statističke podatke od monetarnih financijskih institucija u skladu s Uredbom (EU) 2021/379 (ESB/2021/2) rjeđe nego tromjesečno, tada mogu koristiti te statističke podatke za potrebe procjene statističkih podataka za nedostajuća razdoblja ili mogu primijeniti odgovarajuće tehnike statističke procjene kako bi se u obzir uzeli trendovi ili sezonska kretanja; (b) ako nacionalne središnje banke prikupljaju statističke podatke od monetarnih financijskih institucija u skladu s Uredbom (EU) 2021/379 (ESB/2021/2) na višoj razini agregacije, one mogu koristiti te statističke podatke za potrebe procjene statističkih podataka koji se dostavljaju ESB-u u skladu s člankom 4. ili mogu koristiti odgovarajuće raščlambe kao osnovu za takve procjene; (c) ako nacionalne središnje banke prikupljaju tromjesečne statističke podatke rezidenata u državama članicama izvan europodručja u odnosu na koje se primjenjuje odstupanje u skladu s Uredbom (EU) 2021/379 (ESB/2021/2), od monetarnih financijskih institucija koji zajedno obuhvaćaju najmanje 80 % depozita, kredita i držanja dužničkih vrijednosnih papira te dionica/udjela u investicijskim fondovima, , one procjenjuju statističke podatke koji se dostavljaju na toj osnovi; ili (d) ako nacionalne središnje banke procjenjuju statističke podatke koji se dostavljaju na osnovi alternativnih izvora, one rade potrebne prilagodbe tako da uzmu u obzir različite koncepte i definicije koje se primjenjuju u skladu s Uredbom (EU) 2021/379 (ESB/2021/2) u usporedbi s onima koji se primjenjuju u tim alternativnim izvorima.

Članak 9.

Pravodobnost

1. Nacionalne središnje banke dostavljaju ESB-u mjesečne statističke podatke iz ovog odjeljka do kraja poslovanja 15. radnog dana nakon kraja mjeseca na koji se podaci odnose, u skladu s člankom 7. stavkom 2. Uredbe (EU) 2021/379 (ESB/2021/2) i kalendarom izvještavanja iz članka 32.

2. Nacionalne središnje banke dostavljaju ESB-u tromjesečne statističke podatke iz ovog odjeljka do kraja poslovanja 28. radnog dana nakon kraja tromjesečja na koji se podaci odnose, u skladu s člankom 7. stavkom 3. Uredbe (EU) 2021/379 (ESB/201/2) i kalendarom izvještavanja iz članka 32.

Članak 10.

Revizije

1. Nacionalne središnje banke mogu revidirati statističke podatke dostavljene u skladu s ovim odjeljkom kako slijedi: (a) revizije posljednjih i prethodnih mjesečnih statističkih podataka dostavljenih u skladu s člancima 3. i 4. mogu se dostaviti ESB-u u svako doba; (b) revizije posljednjih tromjesečnih statističkih podataka dostavljenih u skladu s člancima 3. i 4. mogu se dostaviti ESB-u u svako doba; (c) revizije statističkih podataka dostavljenih u skladu s člancima 3. i 4., osim revizija iz točaka (a) i (b) mogu se dostaviti ESB-u izvan mjesečnih razdoblja izrade; (d) revizije statističkih podataka dostavljenih u skladu s člancima od 5. do 7. mogu se dostaviti ESB-u u svako doba. Nacionalne središnje banke mogu, nakon obavještavanja ESB-a, revidirati statističke podatke iz točke (c) tijekom mjesečnog razdoblja izrade kada revizije značajno unaprjeđuju kvalitetu statističkih podataka. ESB može obrađivati ove revizije nakon tog mjesečnog razdoblja izrade. ESB obavještava odgovarajući NSB ako je obrada tih revizija odgođena do vremena nakon mjesečnog razdoblja izrade.

2. Nacionalne središnje banke dostavljaju ESB-u pojašnjenja za revizije dostavljene u skladu sa stavkom 1. na zahtjev. Nacionalne središnje banke također dostavljaju ESB-u pojašnjenja u oba sljedeća slučaja: (a) nacionalne središnje banke dostavljaju pojašnjenja za revizije od najmanje 5 milijardi eura (u apsolutnoj vrijednosti) i dostavljaju ta pojašnjenja istovremeno s revizijama, a u svakom slučaju prije dovršetka izrade podataka od strane ESB-a za to razdoblje izrade; (b) ako nacionalne središnje banke dostavljaju revizije tijekom mjesečnog razdoblja izrade u skladu s drugim podstavkom stavka 1. pojašnjenja se dostavljaju u vrijeme izvještavanja. Pojašnjenja dostavljena u skladu s prvim podstavkom moraju naznačiti jesu li revizije koje se odnose na dostavljene serije konačne ili se mogu provesti daljnje revizije.







ODJELJAK 3.

KAMATNE STOPE MONETARNIH FINANCIJSKIH INSTITUCIJA

Članak 11.

Statistički podaci koji se dostavljaju o statistici kamatnih stopa monetarnih financijskih institucija

1. Nacionalne središnje banke dostavljaju ESB-u sljedeće podatke o kamatnim stopama koje primjenjuju monetarne financijske institucije na depozite i kredite u odnosu na kućanstva i nefinancijska društva („kamatne stope monetarnih financijskih institucija“): (a) nacionalne mjesečne statističke podatke o stanjima i novim poslovima utvrđene u dodacima 1. i 2. Priloga I. Uredbi (EU) br. 1072/2013 (ESB/2013/34); (b) nacionalne mjesečne statističke podatke o novim poslovima utvrđene u dijelu 1. Priloga III. ovoj Smjernici. Statistički podaci koji se dostavljaju u skladu s ovim člankom iskazuju se na agregiranoj osnovi i provjeravaju se u skladu s člankom 30. Nacionalne središnje banke dostavljaju te podatke u skladu s dijelom 3. Priloga III. ovoj Smjernici, ovisno o slučaju.

▼M1

2. Nacionalne središnje banke mogu odobriti odstupanja od bilo kojeg od sljedećih statističkih izvještajnih zahtjeva koji se odnose na kamatne stope na, i opseg poslova kolateriliziranih/osiguranih kredita nefinancijskim društvima: (a) pokazatelje od 62. do 79. u tablici 3. Dodatka 2. Prilogu I. Uredbi (EU) br. 1072/2013 (ESB/2013/34); i (b) pokazatelje 81., 83. i 85. u tablici 4. Dodatka 2. Prilogu I. Uredbi (EU) br. 1072/2013 (ESB/2013/34),

pod uvjetom da nacionalni agregirani opseg poslova ukupnih kredita u odgovarajućoj kategoriji iznosa i početno razdoblje fiksiranja kamatne stope kako je navedeno u pokazateljima 37. do 54. u tablici 2. Dodatka 2. Prilogu I. Uredbi (EU) br. 1072/2013 (ESB/2013/34), iznosi manje od:

i. 10 % nacionalnih agregiranih opsega poslova zbroja svih kredita u istoj kategoriji iznosa; i

ii. 2 % agregiranog opsega poslova europodručja u istoj kategoriji iznosa i istog početnog razdoblja fiksiranja kamatne stope.

Odstupanja odobrena nacionalnim središnjim bankama u skladu s ovim stavkom bez utjecaja su na članak 4. Uredbe (EU) br. 1072/2013 (ESB/2013/34).

▼B

3. Kada su odstupanja odobrena u skladu sa stavkom 2., nacionalne središnje banke provjeravaju pragove iz tog stavka na godišnjoj osnovi.

Članak 12.

Ekstrapolacija statistike kamatnih stopa monetarnih financijskih institucija

▼M1

1. Ako statistički podaci o kamatnim stopama monetarnih financijskih institucija koje su primile nacionalne središnje banke ne predstavljaju referentnu izvještajnu populaciju zbog upotrebe uzorkovanja, nacionalne središnje banke odabiru i održavaju uzorak i ekstrapoliraju statističke podatke o novom opsegu poslova radi osiguravanja da je zastupljeno 100 % referentne izvještajne populacije, kako je navedeno u dijelu 2. Priloga III. ovoj Smjernici.

▼B

2. Ako nacionalne središnje banke odobravaju odstupanja u odnosu na izvještajne zahtjeve o statistici kamatnih stopa monetarnih financijskih institucija u skladu s člankom 4. Uredbe (EU) br. 1072/2013 (ESB/2013/34) ili člankom 11. stavkom 2. ove Smjernice, statistički podaci dostavljeni u skladu s člankom 11. stavkom 1. ove Smjernice prenose se u nedostajuće mjesečno razdoblje primjenom odgovarajućih tehnika statističkih procjena kako bi se u obzir uzeli trendovi u podacima ili sezonska kretanja.

Članak 13.

Pravodobnost

Nacionalne središnje banke dostavljaju ESB-u statističke podatke iz članka 11. do kraja poslovanja 19. radnog dana nakon kraja mjeseca na koji se podaci odnose, u skladu s člankom 3. stavkom 4. Uredbe (EU) br. 1072/2013 (ESB/2013/34) i kalendarom izvještavanja iz članka 32.

Članak 14.

Revizije

1. Nacionalne središnje banke mogu revidirati statističke podatke dostavljene u skladu s ovim odjeljkom u svako doba osim tijekom odgovarajućeg razdoblja izrade, kada nacionalne središnje banke mogu revidirati samo statističke podatke dostavljene za prethodno referentno razdoblje.

Nacionalne središnje banke mogu, nakon obavještavanja ESB-a, revidirati statističke podatke dostavljene u skladu s ovim odjeljkom tijekom odgovarajućeg razdoblja izrade ako revizije značajno unaprjeđuju kvalitetu statističkih podataka. ESB može obrađivati te revizije nakon tog razdoblja izrade. ESB obavještava odgovarajući NSB ako je obrada tih revizija odgođena do vremena nakon mjesečnog razdoblja izrade.

2. Nacionalne središnje banke, na zahtjev ESB-a, dostavljaju sljedeća pojašnjenja za revizije dostavljene u skladu sa stavkom 1.: (a) pojašnjenja za revizije koje značajno poboljšavaju kvalitetu statističkih podataka dostavljenih ESB-u; (b) pojašnjenja za revizije statističkih podataka dostavljenih ESB-u za razdoblja prije prethodnog referentnog mjeseca. Pojašnjenja dostavljena u skladu s prvim podstavkom moraju naznačiti jesu li revizije koje se odnose na dostavljene serije konačne ili se mogu provesti daljnje revizije.







ODJELJAK 4.

BILANČNE STAVKE I KAMATNE STOPE POJEDINIH MONETARNIH FINANCIJSKIH INSTITUCIJA

Članak 15.

Utvrđivanje kreditnih institucija za koje je potrebno dostaviti pojedinačne statističke podatke

1. Nacionalne središnje banke dostavljaju statističke podatke iz članka 16. za kreditne institucije koje su rezidenti u državama članicama europodručja, osim za sljedeće: (a) kreditne institucije koje su nemonetarne financijske institucije; (b) institucije na „repu“; i (c) kreditne institucije čija je ukupna imovina jednaka ili niža od 100 milijuna eura, ako je Upravno vijeće ESB-a dalo odobrenje odgovarajućem NSB-u u skladu sa stavkom 2. Za potrebe dostavljanja statističkih podataka ESB-u u skladu s člankom 16, odgovarajući NSB može dostaviti statističke podatke za grupe kreditnih institucija. Nacionalne središnje banke određuju te grupe kreditnih institucija uz savjetovanje s ESB-om.

2. Upravno vijeće Europske središnje banke može dati odobrenje za primjenu praga iz stavka 1. točke (c) na zahtjev ogovarajućeg NSB-a, ako bi teret izvještavanja za taj NSB bio nerazmjeran. Ako Upravno vijeće ESB-a smatra da teret izvještavanja za taj NSB više ne bi bio nerazmjeran, ono može povući to odobrenje na zahtjev odgovarajućeg NSB-a.

3. Nacionalne središnje banke evidentiraju kreditne institucije i grupe kreditnih institucija iz stavka 1. u Registar baze podataka institucija i povezanih društava uspostavljen u skladu sa Smjernicom (EU) 2018/876 Europske središnje banke (ESB/2018/16) ( 8 ).

4. Nacionalne središnje banke evidentiraju kreditne institucije i grupe kreditnih institucija iz stavka 1. koje su temeljne institucije za potrebe ovog odjeljka ako se primjenjuje bilo što od sljedećeg: (a) kreditna institucija je članica skupa kreditnih institucija za koji su preneseni podaci o pojedinoj monetarnoj financijskoj instituciji ESB-u za referentno razdoblje siječanj 2021. u skladu s člankom 17.a stavkom 1. Smjernice ESB/2014/15; (b) kreditna institucija je nova kreditna institucija nastala zbog spajanja, pripajanja ili druge korporativne reorganizacije koja uključuje jednu ili više temeljnih institucija koje nastanu nakon stupanja na snagu ove Smjernice; (c) kreditna institucija je rezident države članice koja usvoji euro nakon stupanja na snagu ove Smjernice i Upravno vijeće ESB-a ju je utvrdilo kao temeljnu instituciju uz savjetovanje s Odborom za statistiku. Ako Upravno vijeće ESB-a utvrdi temeljnu instituciju u skladu s točkom (c) prvog podstavka o tome obavještava odgovarajući NSB.

5. Ako je nacionalnim središnjim bankama, u skladu sa stavkom 1. točkom (c), dano odobrenje za isključivanje kreditne institucije čija je ukupna imovina jednaka ili niža od 100 milijuna eura, one preispituju ukupnu imovinu kreditne institucije najmanje jednom svake tri godine i u skladu s tim evidentiraju podatke u RIAD-u. O rezultatima tog preispitivanja potrebno je bez odgađanja izvijestiti Upravno vijeće.

▼M1

6. Upravno vijeće ESB-a može prenijeti na Izvršni odbor ovlast za davanje ili povlačenje odobrenja za primjenu praga navedenog u stavku 1. točki (c) u skladu sa stavkom 2. Prilikom izvršavanja prenesene ovlasti, Izvršni odbor će uzeti u obzir hoće li teret izvješćivanja za odgovarajuću nacionalnu središnju banku biti nerazmjeran u nedostatku praga.

▼B

7. Ako Izvršni odbor izvrši svoju prenesenu ovlast u skladu sa stavkom 6., o svakoj donesenoj odluci izvješćuje Upravno vijeće bez nepotrebnog odgađanja.

Članak 16.

Statistički podaci koji se dostavljaju o bilančnim stavkama i kamatnim stopama pojedinih monetarnih financijskih institucija (IBSI i IMIR)

1. Nacionalne središnje banke dostavljaju ESB-u statističke podatke prikupljene u skladu s Uredbom (EU) 2021/379 (ESB/2021/2) o sljedećim bilančnim stavkama pojedinih kreditnih institucija iz članka 15. stavka 1.: (a) stanja na kraju mjeseca navedena u tablicama 1. i 2. u Prilogu IV. ovoj Smjernici; (b) stanja na kraju tromjesečja navedena u tablicama 1. i 2. u Prilogu IV. ovoj Smjernici; Ako nacionalne središnje banke prikupljaju statističke podatke iz točke (b) prvog podstavka na mjesečnoj osnovi, one mogu umjesto toga dostaviti ESB-u stanja na kraju mjeseca za te stavke.

2. Nacionalne središnje banke dostavljaju ESB-u mjesečne „pomoćne serije“ iz tablice 1. i 2. Iz Priloga IV. ovoj Smjernici u odnosu na bilance kreditnih institucija iz članka 15. stavka 1. u skladu s Prilogom I. ovoj Smjernici. Te pomoćne serije sastoje se od jedne ili obje sljedeće stavke: (a) vrijednosna i reklasifikacijska usklađivanja; (b) prijenosi kredita.

3. Nacionalne središnje banke dostavljaju ESB-u sljedeće statističke podatke o kamatnim stopama pojedinih monetarnih financijskih institucija prikupljene u skladu s Uredbom (EU) br. 1072/2013 (ESB/2013/34) od temeljnih institucija iz članka 15. stavka 4.: (a) mjesečne kamatne stope koje se primjenjuju na stanja depozita i kredita nominiranih u eurima u odnosu na kućanstva i nefinancijska društva koji su rezidenti u europodručju navedene u tablici 3. u Prilogu IV. ovoj Smjernici; (b) mjesečni opseg novih poslova depozita i kredita nominiranih u eurima u odnosu na kućanstva i nefinancijska društva koji su rezidenti u europodručju kako je navedeno u tablici 3. u Prilogu IV. ovoj Smjernici; (c) mjesečne kamatne stope koje se primjenjuju na opseg novih poslova stanja depozita i kredita nominiranih u euru u odnosu na kućanstva i nefinancijska društva koji su rezidenti u europodručju navedene u tablici 3. u Prilogu IV. ovoj Smjernici.

4. Ako su statistički podaci dostavljeni za grupe kreditnih institucija iz članka 15. stavka 1., nacionalne središnje banke primjenjuju sljedeće: (a) stanja koja nacionalne središnje banke dostavljaju u skladu sa stavkom 1. izračunavaju se kao zbroj stanja pojedinih članova grupe; (b) pomoćne serije koje nacionalne središnje banke dostavljaju u skladu sa stavkom 2. izračunavaju se kao zbroj pomoćnih serija pojedinih članova grupe; (c) kamatne stope koje nacionalne središnje banke dostavljaju u skladu sa stavkom 3. izračunavaju se kao ponderirani prosjeci, dok se obujam grupe izračunava kao zbroj pojedinih obujmova. Ako NSB prikuplja podatke za grupu za svaku instituciju zasebno, prosječne kamatne stope obuhvaćat će samo institucije koje su uključene u nacionalni uzorak kamatne stope monetarnih financijskih institucija (MIR) i na koje se ne primjenjuje odstupanje; isti pristup primjenjuje se na obujam grupe.

5. Nacionalne središnje banke dostavljaju pojašnjenja na zahtjev ESB-a i na temelju najbolje procjene o spajanjima i pripajanjima, drugim korporativnim reorganizacijama i prijenosima kredita koji su provedeni tijekom referentnog mjeseca koje utječu na statističke podatke temeljnih institucija dostavljene u skladu s ovim člankom.

6. ESB može koristiti i dijeliti s Eurosustavom pojašnjenja dostavljena u skladu sa stavkom 5. kako bi podržao analizu podataka, uzimajući u obzir primjenjivi režim povjerljivosti.

Članak 17.

Pravodobnost

1. Nacionalne središnje banke dostavljaju ESB-u statističke podatke dostavljene u skladu sa stavkom 1. i 2. članka 16. za temeljne institucije iz članka 15. stavka 4. do kraja poslovanja 15. radnog dana nakon referentnog razdoblja na koje se odnose i u skladu s kalendarom izvještavanja iz članka 32. Inače, nacionalne središnje banke dostavljaju statističke podatke ESB-u do kraja poslovanja 20. radnog dana nakon referentnog razdoblja na koje se odnose i u skladu s kalendarom izvještavanja iz članka 32.

2. Nacionalne središnje banke dostavljaju ESB-u statističke podatke dostavljene u skladu s člankom 16. stavkom 3. do kraja poslovanja 19. radnog dana nakon referentnog razdoblja na koje se odnose i u skladu s kalendarom izvještavanja iz članka 32.

Članak 18.

Revizije

1. Kada nacionalne središnje banke revidiraju statističke podatke u skladu s člankom 10. one također, prema potrebi, revidiraju statističke podatke o bilančnim stavkama pojedinih monetarnih financijskih institucija dostavljene u skladu sa stavkom 1. i 2. članka 16.

2. Revizije statističkih podataka dostavljenih u skladu sa stavkom 1. i 2. članka 16. u odnosu na kreditne institucije koje nisu temeljne institucije dostavljaju nacionalne središnje banke na temelju najbolje procjene.

3. Kada nacionalne središnje banke revidiraju statističke podatke u skladu s člankom 14. one također, prema potrebi, revidiraju statističke podatke o kamatnim stopama pojedinih monetarnih financijskih institucija dostavljene u skladu s člankom 16. stavkom 3.

4. Nacionalne središnje banke dostavljaju pojašnjenja na zahtjev ESB-a za revizije dostavljene u skladu s ovim člankom.







ODJELJAK 5.

MINIMALNE PRIČUVE KREDITNIH INSTITUCIJA

Članak 19.

Statistički podaci koji se dostavljaju o osnovici za obračun pričuva

1. Nacionalne središnje banke dostavljaju ESB-u statističke podatke o stanjima na kraju mjeseca navedene u tablici 1. u dijelu 1. Priloga V. ovoj Smjernici u odnosu na agregiranu osnovicu za obračun pričuva kreditnih institucija kako je izračunata u skladu s Uredbom (EU) 2021/378 (ESB/2021/1).

2. Statistički podaci dostavljeni u skladu sa stavkom 1. izvode se iz statističkih podataka iz Uredbe (EU) 2021/379 (ESB/2021/2) koje prikuplja NSB od kreditnih institucija na koje se primjenjuju odredbe o minimalnim pričuvama u skladu s Uredbom (EU) 2021/378 (ESB/2021/1).

Za one kreditne institucije koje su institucije na „repu“, nacionalne središnje banke za izračun agregirane osnovice za obračun pričuva na kraju mjeseca koriste posljednje statističke podatke na kraju tromjesečja dostupne nakon objave od strane ESB-a tromjesečnih statističkih podataka prikupljenih u skladu s člankom 4. ove Smjernice.

3. Nacionalne središnje banke dostavljaju ESB-u statističke podatke o agregiranom paušalnom iznosu iz tablice 2. u dijelu 1. Priloga V. ovoj Smjernici koji se oduzima od minimalne pričuve kreditnih institucija u skladu s člankom 6. stavkom 2. Uredbe (EU) 2021/378 (ESB/2021/1).

4. Nacionalne središnje banke mogu u bilo kojem trenutku revidirati statističke podatke dostavljene u skladu s ovim člankom. Ako nacionalne središnje banke dostavljaju revizije u skladu s ovim člankom nakon početka razdoblja održavanja, ESB može izabrati da ne obradi te revizije.

Ako strana koja dostavlja izvješće revidira svoju osnovicu za obračun pričuva u skladu s člankom 7. stavkom 5. Uredbe (EU) 2021/378 (ESB/2021/1), nacionalne središnje banke u skladu s tim revidiraju statističke podatke dostavljene u skladu s ovim člankom.

Članak 20.

Statistički podaci koji se dostavljaju o statistici makroomjera

Nacionalne središnje banke dostavljaju ESB-u statističke podatke o stanjima na kraju mjeseca u odnosu na makroomjere kako su navedene u tablici u dijelu 2. Priloga V. ovoj Smjernici.

Nacionalne središnje banke izvode statističke podatke dostavljene u skladu s prvim podstavkom iz dostupnih mjesečnih statističkih podataka prikupljenih od kreditnih institucija u skladu s Uredbom (EU) 2021/379 (ESB/2021/2). Ako statistički podaci koji se dostavljaju nisu primjenjivi na državu članicu, odgovarajući NSB dostavlja statističke podatke kao nulu.

Članak 21.

Pravodobnost

Nacionalne središnje banke dostavljaju ESB-u odgovarajuće mjesečne statističke podatke iz članka 19. i 20. do kraja poslovanja zadnjeg radnog dana koji prethodi početku odgovarajućeg razdoblja održavanja, u skladu s kalendarom izvještavanja iz članka 32.







ODJELJAK 6.

POŠTANSKE ŽIRO INSTITUCIJE I SREDIŠNJA DRŽAVA

Članak 22.

Statistički podaci koji se dostavljaju o poštanskim žiro institucijama i središnjoj državi

1. Nacionalne središnje banke dostavljaju ESB-u statističke podatke o stanjima na kraju mjeseca navedene u tablici 1. u Prilogu VI. ovoj Smjernici koji obuhvaćaju sljedeće: (a) poštanske žiro institucije koje dostavljaju podatke u skladu s člankom 3. Uredbe (EU) br. 1074/2013 (ESB/2013/39); (b) monetarne obveze središnje države i držanja središnje države gotovine i vrijednosnih papira koje izdaju monetarne financijske institucije europodručja.

2. Od nacionalnih središnjih banaka ne zahtijeva se da dostavljaju statističke podatke u skladu s ovim člankom ako statistički podaci iz stavka 1. točke (a) ne postoje, a imovina i obveze iz stavka 1. točke (b) ne postoji ili je neznatna.

3. Nacionalne središnje banke dostavljaju ESB-u reklasifikacijska usklađivanja u odnosu na svaku stavku stanja dostavljenu u skladu sa stavkom 1. kako je navedeno u tablici 1. u Prilogu VI. ovoj Smjernici.

4. Nacionalne središnje banke dostavljaju ESB-u vrijednosna usklađivanja, ako su značajna, kako su navedena u tablici 1. u Prilogu VI. ovoj Smjernici.

5. Statistički podaci koji se dostavljaju u skladu s ovim člankom iskazuju se na agregiranoj osnovi i provjeravaju u skladu s člankom 30. Statistički podaci o reklasifikacijskim i vrijednosnim usklađivanjima dostavljaju se u skladu s Prilogom I. ovoj Smjernici.

Članak 23.

Pravodobnost

Nacionalne središnje banke dostavljaju ESB-u statističke podatke iz ovog odjeljka do kraja poslovanja 15. radnog dana nakon kraja mjeseca na koji se podaci odnose u skladu s člankom 5. Uredbe (EU) br. 1074/2013 (ESB/2013/39) i kalendarom izvještavanja iz članka 32. ove Smjernice.

Članak 24.

Revizije

1. Nacionalne središnje banke mogu revidirati statističke podatke dostavljene u skladu s ovim odjeljkom kako slijedi: (a) revizije najnovijih i prethodnih mjesečnih statističkih podataka mogu se dostaviti ESB-u u svako doba; (b) revizije mjesečnih statističkih podataka osim najnovijih i prethodnih statističkih podataka mogu se dostaviti izvan mjesečnog razdoblja izrade. Nacionalne središnje banke mogu, nakon obavještavanja ESB-a, revidirati statističke podatke iz točke (b) tijekom mjesečnog razdoblja izrade ako to značajno unaprjeđuje kvalitetu podataka. ESB može obrađivati ove revizije nakon mjesečnog razdoblja izrade. ESB obavještava odgovarajući NSB ako je obrada tih revizija odgođena do vremena nakon mjesečnog razdoblja izrade.

2. Nacionalne središnje banke dostavljaju ESB-u pojašnjenja za revizije dostavljene u skladu sa stavkom 1. na zahtjev i kako slijedi: (a) nacionalne središnje banke dostavljaju pojašnjenja za revizije u visini od najmanje 5 milijardi eura (u apsolutnoj vrijednosti) i dostavljaju ta pojašnjenja u isto vrijeme kad i revizije, a u svakom slučaju prije dovršetka izrade podataka od strane ESB-a za to razdoblje izrade; (b) kada nacionalne središnje banke dostavljaju revizije tijekom mjesečnog razdoblja izrade u skladu s drugim podstavkom stavka 1. pojašnjenja se dostavljaju u vrijeme izvještavanja. Pojašnjenja dostavljena u skladu s prvim podstavkom moraju naznačiti jesu li revizije koje se odnose na dostavljene serije konačne ili se mogu provesti daljnje revizije.







ODJELJAK 7.

STRUKTURNI FINANCIJSKI POKAZATELJE KREDITNIH INSTITUCIJA

Članak 25.

Statistički podaci koji se dostavljaju o strukturnim financijskim pokazateljima kreditnih institucija

1. Nacionalne središnje banke dostavljaju ESB-u strukturne financijske pokazatelje kreditnih institucija koje su monetarne financijske institucije kako je navedeno u Prilogu VII. ovoj Smjernici. Strukturni financijski pokazatelji dostavljaju se na agregiranoj osnovi i provjeravaju u skladu s člankom 30.

Odstupajući od prvog podstavka, nacionalne središnje banke mogu dostaviti tamo navedene statističke podatke korištenjem alternativnih izvora podataka. ESB može upotrebljavati te podatke za izvođenje strukturnih financijskih pokazatelja kreditnih institucija, u skladu sa sporazumom između ESB-a i NSB-a.

2. Ako statistički podaci dostavljeni u skladu sa stavkom 1. ne uključuju čitavu izvještajnu populaciju, nacionalne središnje banke ekstrapoliraju te statističke podatke tako da predstavljaju čitavu izvještajnu populaciju.

Za potrebe prvog podstavka, nacionalne središnje banke dostavljaju ESB-u pojašnjenja.

3. Nacionalne središnje banke mogu revidirati podatke dostavljene u skladu s ovim člankom tijekom razdoblja izrade i dostavljaju pojašnjenja o tim revizijama na zahtjev ESB-a.

Članak 26.

Pravodobnost

Nacionalne središnje banke dostavljaju ESB-u godišnje statističke podatke za strukturne financijske pokazatelje iz članka 25. do kraja ožujka svake godine i u skladu s kalendarom izvještavanja iz članka 32. u odnosu na prethodnu godinu, osim pokazatelja „broj zaposlenika kreditnih institucija“ koji se dostavlja do kraja svibnja svake godine i u skladu s kalendarom izvještavanja iz članka 32. u odnosu na prethodnu godinu.







ODJELJAK 8.

KREDITNE INSTITUCIJE KOJE SU NEMONETARNE FINANCIJSKE INSTITUCIJE

Članak 27.

Statistički podaci koji se dostavljaju o bilančnim stavkama kreditnih institucija koje su nemonetarne kreditne institucije

1. Nacionalne središnje banke dostavljaju ESB-u sljedeće bilančne stavke kreditnih institucija koje su nemonetarne financijske institucije: (a) stanja na kraju mjeseca navedena u tablici 1. u dijelu 2. Priloga I. Uredbi (EU) 2021/379 (ESB/2021/2), osim sljedećeg: (i) obveze po depozitima koje dostavljaju isključivo kreditne institucije na koje se primjenjuju odredbe o obveznim pričuvama; (ii) pozicije obračunskog skupa sredstava (eng notional cash pool); (iii) izdane dionice/udjeli novčanih fondova; (iv) stavke za koje su nacionalne središnje banke odobrile odstupanja od statističkih izvještajnih zahtjeva u skladu s člankom 9. stavkom 5. točkom (b) Uredbe (EU) 2021/379 (ESB/2021/2); (b) stanja na kraju tromjesečja navedena u tablici 2., 3. i 4. u dijelu 3. Priloga I. Uredbi (EU) 2021/379 (ESB/2021/2), osim stavki za koje su nacionalne središnje banke odobrile odstupanja od statističkih izvještajnih zahtjeva u skladu s člankom 9. stavkom 5. točkom (b) Uredbe (EU) 2021/379 (ESB/2021/2).

2. Nacionalne središnje banke dostavljaju ESB-u sljedeće statističke podatke o vrijednosnim usklađivanjima kreditnih institucija koje su nemonetarne financijske institucije: (a) mjesečna vrijednosna usklađivanja navedena u tablici 1.A u dijelu 4. Priloga I. Uredbi (EU) 2021/379 (ESB/2021/2), osim sljedećeg: (i) pozicije obračunskog skupa sredstava (eng notional cash pool); (ii) izdane dionice/udjeli novčanih fondova; (iii) stavke za koje su nacionalne središnje banke odobrile odstupanja od statističkih izvještajnih zahtjeva u skladu s člankom 9. stavkom 5. točkom (b) Uredbe (EU) 2021/379 (ESB/2021/2); (b) tromjesečna vrijednosna usklađivanja navedena u tablici 2.A u dijelu 4. Priloga I. Uredbi (EU) 2021/379 (ESB/2021/2), osim stavki za koje su nacionalne središnje banke odobrile odstupanja od statističkih izvještajnih zahtjeva u skladu s člankom 9. stavkom 5. točkom (b) Uredbe (EU) 2021/379 (ESB/2021/2).

3. Nacionalne središnje banke dostavljaju ESB-u sljedeće statističke podatke o reklasifikacijskim usklađivanjima kreditnih institucija koje su nemonetarne financijske institucije: (a) mjesečna reklasifikacijska usklađivanja u odnosu na svaku stavku stanja dostavljenu u skladu sa stavkom 1. točkom (a); (b) tromjesečna reklasifikacijska usklađivanja u odnosu na svaku stavku stanja navedenu u tablici 2. u dijelu 3. Priloga I. Uredbi (EU) 2021/379 (ESB/2021/2), osim stavki za koje su nacionalne središnje banke odobrile odstupanja od statističkih izvještajnih zahtjeva u skladu s člankom 9. stavkom 5. točkom (b) Uredbe (EU) 2021/379 (ESB/2021/2).

4. Od nacionalnih središnjih banaka ne zahtijeva se da dostavljaju statističke podatke u skladu s ovim člankom u bilo kojem od sljedećih slučajeva: (a) nema rezidentne kreditne institucije koja je nemonetarna financijska institucija; ili (b) odgovarajući NSB odobrio je odstupanja od dostavljanja statističkih podataka u skladu s člankom 5. stavkom 2. Uredbe (EU) 2021/379 (ESB/22021/2) svim rezidentnim kreditnim institucijama koje su nemonetarne financijske institucije u skladu s člankom 9. stavkom 5. točkom (a) te Uredbe.

5. Statistički podaci koji se dostavljaju u skladu s ovim člankom iskazuju se na agregiranoj osnovi i provjeravaju u skladu s člankom 30. Statistički podaci o reklasifikacijskim i vrijednosnim usklađivanjima dostavljaju se u skladu s Prilogom I. ovoj Smjernici.

Članak 28.

Pravodobnost

1. Nacionalne središnje banke dostavljaju ESB-u mjesečne statističke podatke iz ovog odjeljka do kraja poslovanja 15. radnog dana nakon kraja mjeseca na koji se podaci odnose, u skladu s člankom 7. stavkom 2. Uredbe (EU) 2021/379 (ESB/2021/2) i kalendarom izvještavanja iz članka 32. ove Smjernice.

2. Nacionalne središnje banke dostavljaju ESB-u tromjesečne statističke podatke iz ovog odjeljka do kraja poslovanja 28. radnog dana nakon kraja tromjesečja na koje se podaci odnose, u skladu s člankom 7. stavkom 3. Uredbe (EU) 2021/379 (ESB/2021/2) i kalendarom izvještavanja iz članka 32. ove Smjernice.

Članak 29.

Revizije

1. Nacionalne središnje banke mogu u bilo kojem trenutku revidirati statističke podatke dostavljene u skladu s ovim odjeljkom.

2. Nacionalne središnje banke dostavljaju ESB-u pojašnjenja za revizije dostavljene u skladu sa stavkom 1. na zahtjev.

Pojašnjenja dostavljena u skladu s prvim podstavkom moraju naznačiti jesu li revizije koje se odnose na dostavljene serije konačne ili se mogu provesti daljnje revizije.







ODJELJAK 9.

PROVJERA, DOSTAVLJANJE POVIJESNIH PODATAKA I PRIJENOS

Članak 30.

Provjera i pojašnjenja

1. Ne dovodeći u pitanje Uredbu (EZ) br. 2533/98, Uredbu (EU) 2021/379 (ESB/2021/2), Uredbu (EU) br. 1072/2013 (ESB/2013/34) i Uredbu (EU) br. 1074/2013 (ESB/2013/39), nacionalne središnje banke prate i osiguravaju kvalitetu i pouzdanost statističkih podataka koji se stavljaju na raspolaganje ESB-u u skladu s ovom Smjernicom.

2. Prije dostavljanja statističkih podataka ESB-u u skladu s ovom Smjernicom, nacionalne središnje banke moraju provjeriti da podaci ispunjavaju linearna ograničenja koja je uspostavio i koja održava ESB, uključujući, prema potrebi, linearna ograničenja koja se odnose na usklađenost učestalosti.

Nacionalne središnje banke dostavljaju pojašnjenja na zahtjev ESB-a za neusklađenosti utvrđene tijekom te provjere.

3. Nacionalne središnje banke provjeravaju sljedeće u odnosu na linearna ograničenja koja se odnose na usklađenost učestalosti iz stavka 2.: (a) da su tromjesečni statistički podaci usklađeni s odgovarajućim mjesečnim statističkim podacima dostavljenim u skladu s člankom 3. i 4.; (b) da su tromjesečni statistički podaci usklađeni s odgovarajućim mjesečnim statističkim podacima dostavljenim u skladu s člankom 27.; (c) da su statistički podaci o bilančnim stavkama novčanih fondova dostavljeni u skladu s člankom 5. usklađeni s odgovarajućim podacima na kraju tromjesečja o bilančnim stavkama ostalih monetarnih financijskih institucija dostavljenim u skladu s člankom 4. Ako statistički podaci iz točke (a) nisu usklađeni u pogledu učestalosti dostavljanja podataka, nacionalne središnje banke moraju, na temelju najbolje procjene, dostaviti revizije statističkih podataka koji su usklađeni prema učestalosti, na temelju procjene.

4. Nacionalne središnje banke prate usklađenost, upotrebom tomu namijenjenih veznih tablica iz članka 3. stavka 4. između stanja na kraju mjeseca dostavljenih u skladu s člankom 3. stavkom 1. točkom (a) i bilo kojih od sljedećih stanja dostavljenih u skladu sa Smjernicom (EU) 2016/2249 (ESB/2016/34): (a) dnevnih financijskih izvještaja Eurosustava izrađenih za posljednji radni dan mjeseca; (b) posljednjih raščlanjenih tjednih financijskih izvještaja za odnosni mjesec. Nacionalne središnje banke dostavljaju ESB-u, na zahtjev, rezultate praćenja usklađenosti iz prvog podstavka i pojašnjenja neusklađenosti između stanja.

5. Kada nacionalne središnje banke dostavljaju broj podružnica i društava kćeri nerezidentnih kreditnih institucija kako je navedeno u Prilogu VII. u skladu s člankom 25. one osiguravaju da su ti statistički podaci usklađeni, od 1999. nadalje, s podacima evidentiranim na popisu monetarnih financijskih institucija za statističke potrebe uspostavljenom u skladu s člankom 4. Uredbe (EU) 2021/379 (ESB/2021/2).

6. Nacionalne središnje banke dostavljaju pojašnjenja na zahtjev ESB-a o kretanjima statističkih podataka dostavljenih u skladu s ovom Smjernicom, uključujući lomove u dostavljenim statističkim podacima u usporedbi s prethodnim referentnim razdobljem.

7. Kada nacionalne središnje banke procjenjuju statističke podatke koji se dostavljaju u skladu s ovom Smjernicom, one dostavljaju pojašnjenja na zahtjev ESB-a.

Članak 31.

Zahtjevi za dostavljanje povijesnih podataka u slučaju usvajanja eura

1. Kada država članica izvan europodručja usvoji euro nakon stupanja na snagu ove Smjernice, NSB te države članice dostavlja ESB-u sljedeće: (a) statističke podatke o statistici bilančnih stavki monetarnih financijskih institucija, uključujući statistiku bilance novčanih fondova, za sva izvještajna referentna razdoblja od pristupa te države članice Uniji i u svakom slučaju za najmanje tri godine prije usvajanja eura od strane te države članice; (b) statističke podatke o statistici bilančnih stavki monetarnih financijskih institucija za tri godine prije pristupa države članice Uniji, osim ako nije drugačije dogovoreno s ESB-om;

2. NSB države članice koja usvoji euro dužan je sastaviti statističke podatke iz stavka 1. kao da je država članica bila dio europodručja tijekom čitavog referentnog razdoblja. Za navedene potrebe, nacionalne središnje banke mogu koristiti statističke podatke dostavljene ESB-u prije nego je država članica usvojila euro u skladu s izvještajnim shemama koje je ESB prilagodio za države članice izvan europodručja. Nacionalne središnje banke dostavljaju statističke podatke u skladu sa zahtjevima koji su bili primjenjivi na države članice europodručja u odnosnim izvještajnim referentnim razdobljima, osim ako se ESB i NSB dogovore da isključe neke statističke podatke.

3. Nacionalne središnje banke država članica europodručja dostavljaju ESB-u pozicije s rezidentima država članica izvan europodručja koje usvoje euro nakon stupanja na snagu ove Smjernice u odnosu na statistiku bilančnih stavki monetarnih financijskih institucija koje obuhvaćaju tri godine prije usvajanja eura, osim ako nije drugačije dogovoreno s ESB-om. Nacionalne središnje banke dostavljaju mjesečna stanja samo onih pozicija koje su dostavljene u skladu s Uredbom (EU) 2021/379 (ESB/2021/2) i koje premašuju 50 milijuna eura. Nacionalne središnje banke mogu također dostavljati mjesečna stanja takvih pozicija koja su niža od 50 milijuna eura na dobrovoljnoj osnovi.

Članak 32.

Kalendar izvještavanja

Do kraja rujna svake godine, ESB dostavlja nacionalnim središnjim bankama točne datume prijenosa u obliku kalendara izvještavanja. Nacionalne središnje banke dostavljaju statističke podatke u skladu s ovom Smjernicom u skladu s tim kalendarom izvještavanja.

Članak 33.

Prijenos

1. Nacionalne središnje banke prenose statističke podatke koji se dostavljaju u skladu s ovom Smjernicom elektronički, na način koji odredi ESB. Predviđeni format statističke poruke za navedenu elektroničku razmjenu statističkih podataka je oblik koji dogovara ESSB.

2. Kada se stavak 1. ne primjenjuje, nacionalne središnje banke mogu se koristiti drugim načinima prijenosa statističkih podataka uz prethodnu suglasnost ESB-a.







ODJELJAK 10.

POJEDNOSTAVLJEN POSTUPAK IZMJENA I OBJAVA

Članak 34.

Pojednostavljen postupak izmjena

Uzimajući u obzir mišljenje Odbora za statistiku, Izvršni odbor ESB-a donijet će potrebne tehničke izmjene priloga pod uvjetom da takve izmjene ne mijenjanju osnovni konceptualni okvir niti utječu na teret izvještavanja izvještajnih jedinica u državama članicama. Izvršni odbor izvještava Upravno vijeće o svakoj takvoj izmjeni bez nepotrebnog odgađanja.

Članak 35.

Objava

Nacionalne središnje banke ne objavljuju podatke o nacionalnim doprinosima mjesečnim monetarnim agregatima u europodručju i o njihovim protustavkama dok ESB ne objavi podatke o tim agregatima. Kada nacionalne središnje banke objave te podatke, oni moraju biti jednaki podacima koji su dani kao doprinos posljednjim objavljenim agregatima europodručja. Pri reproduciranju agregata europodručja koje objavljuje ESB, nacionalne središnje banke dužne su ih vjerno reproducirati.







ODJELJAK 11.

PRVO IZVJEŠTAVANJE I PRIJELAZNE ODREDBE

Članak 36.

Prvo izvještavanje

1. Prvo izvještavanje za mjesečne statističke podatke koji se dostavljaju u skladu s ovom Smjernicom počinje sa statističkim podacima za siječanj 2022.

2. Prvo izvještavanje za tromjesečne statističke podatke koji se dostavljaju u skladu s ovom Smjernicom počinje sa statističkim podacima za prvo tromjesečje 2022. Tromjesečni statistički podaci koji se dostavljaju za četvrto tromjesečje 2021. dostavljaju se u skladu s dijelom 1., 4., 7., 19. i 20. Priloga II. Smjernici (ESB/2014/15) o monetarnoj i financijskoj statistici.

3. Prvo izvještavanje za godišnje statističke podatke koji se dostavljaju u skladu s ovom Smjernicom počinje sa statističkim podacima za 2021.

Članak 37.

Prijelazne odredbe

1. Za razdoblje od 1. travnja 2021. do 1. veljače 2022. kada nacionalne središnje banke dostavljaju podatke o bilančnim stavkama pojedinih monetarnih financijskih institucija u skladu s člankom 17.a Smjernice (ESB/2014/15) o monetarnoj i financijskoj statistici, one utvrđuju kreditne institucije za koje se takvi podaci dostavljaju u skladu s člankom 15. ove Smjernice. Nacionalne središnje banke dostavljaju te podatke ESB-u u rokovima za dostavu određenim u članku 17. ove Smjernice za razdoblje od 15. ožujka 2021. do 1. veljače 2022.

2. Za razdoblje od 15. travnja 2021. do 1. veljače 2022. kada nacionalne središnje banke dostavljaju podatke o kamatnim stopama pojedinih monetarnih financijskih institucija u skladu s člankom 17.a Smjernice (ESB/2014/15) o monetarnoj i financijskoj statistici, one dostavljaju te podatke za temeljne institucije iz članka 15. stavka 4. ove Smjernice. Nacionalne središnje banke dostavljaju te podatke ESB-u u rokovima za dostavu određenim u članku 17. ove Smjernice za razdoblje od 15. travnja 2021. do 1. veljače 2022.

3. Za razdoblje od 26. lipnja 2021. do 1. veljače 2022., nacionalne središnje banke dostavljaju statističke podatke prikupljene od kreditnih institucije koje su nemonetarne financijske institucije u skladu s člankom 17. stavkom 2. Uredbe (EU) 2021/379 (ESB/2021/2) u skladu s odjeljkom 8. ove Smjernice. Nacionalne središnje banke dostavljaju te podatke ESB-u najkasnije do 29. travnja 2022.







ODJELJAK 12.

ZAVRŠNE ODREDBE

Članak 38.

Stupanje na snagu

1. Ova Smjernica stupa na snagu danom obavještavanja nacionalnih središnjih banaka država članica čija je valuta euro.

2. Nacionalne središnje banke država članica čija je valuta euro i ESB postupat će u skladu s ovom Smjernicom od 1. veljače 2022.

Članak 39.

Adresati

Ova Smjernica upućena je svim središnjim bankama Eurosustava.









PRILOG I.

IZVJEŠTAVANJE O USKLAĐIVANJU I IZVOĐENJE TRANSAKCIJA

DIO 1.

Opći opis postupka za izvođenje transakcija

Financijske transakcije su neto nabava financijske imovine ili neto stvaranje obveza za svaku vrstu financijskog instrumenta, odnosno zbroj svih financijskih transakcija koje nastaju u relevantnom referentnom razdoblju. Okvir za izvođenje transakcija za bilančne stavke monetarnih financijskih institucije temelji se na Europskom sustavu nacionalnih i regionalnih računa (dalje u tekstu „ESA 20210“) uspostavljenom Uredbom (EU) br. 549/2013 Europskog parlamenta i Vijeća ( 9 ). Odstupanja od ovog međunarodnog standarda provode se u odnosu na sadržaj podataka i nazive statističkih koncepata, prema potrebi. Ovaj Prilog tumači se u skladu s ESA 2010 osim ako Uredba (EU) 2021/379 (ESB/2021/2) ( 10 ) ili ova Smjernica izričito ili prešutno ne prevladavaju nad njegovim odredbama.

U kontekstu statistike bilančnih stavki, ESB izračunava transakcije uzimanjem, za svaku stavku imovine i obveza, razlike između stanja na izvještajne datume na kraju razdoblja, a zatim uklanjanjem učinka kretanja koja nisu rezultat transakcija („usklađivanja“). One su svrstane u glavne kategorije „reklasifikacijska usklađivanja“, „vrijednosna usklađivanja“ i „tečajna usklađivanja“. Nacionalne središnje banke dostavljaju ESB-u „reklasifikacijska usklađivanja“ i „vrijednosna usklađivanja“ tako da je te netransakcijske učinke moguće ukloniti iz izračuna transakcija. „Tečajna usklađivanja“ redovno izvodi ESB. Transakcije se izračunavaju na neto osnovi, odnosno ne zahtijeva se utvrđivanje bruto financijskih transakcija ili prometa. Financijske transakcije potrebno je općenito mjeriti po vrijednosti transakcije - vrijednosti po kojoj je imovina stečena/prodana i/ili po kojoj su obveze nastale, po kojoj su likvidirane ili razmijenjene - što ne mora nužno biti isto kao cijena navedena na tržištu ili fer vrijednost imovine u vrijeme transakcije. Vrijednost transakcije ne uključuje troškove usluge, pristojbe, provizije ili slična plaćanja za usluge koje se pružaju pri obavljanju transakcije.

Ovaj Prilog preispituje metodologiju za izvođenje transakcija u kontekstu statistike bilančnih stavki. Dio 2. usmjeren je na načela za izvještavanje ESB-a o usklađivanju od strane nacionalnih središnjih banaka ( 11 ). Dio 3. odnosi se onda na posebne prilagodbe izvršene u izradi okvira za statistiku bilančnih stavki.

Daljnje pojedinosti i brojčani primjeri dani su u „Priručniku o statistici bilančnih stavki monetarnih financijskih institucija“ objavljenom na mrežnim stranicama ESB-a.

DIO 2.

Izvještavanje ESB-a o usklađivanju od strane nacionalnih središnjih banaka

1. Temeljna načela za usklađivanja

Na reklasifikacijska i vrijednosna usklađivanja primjenjuje se jednaki sustav dvojnog računovodstva kao i za stanja te su stoga uravnotežena. Kada se zahtijeva izravnavajuća stavka zbog različitih vrednovanja koja se primjenjuju na statističku bilancu, u usporedbi s računovodstvenom bilancom - tj. „statistička/računovodstvena neusklađenost“ - to je potrebno evidentirati u stavci „preostale obveze“ (kao pozitivan ili negativan iznos, prama potrebi).

Kamata na depozite, krediti i izdani dužnički vrijednosti papiri koji se trže trebaju se iskazivati na obračunskom principu, ali ne bi trebali biti iskazani kao transakcije s dotičnim instrumentom. Za kredite i depozite ovo je osigurano zahtjevima navedenima u dijelu 2. Priloga II. Uredbi (EU) 2021/379 (ESB/2021/2) za iskazivanje obračunate kamate na te instrumente u stavci „preostala imovina“ i stavci „preostale obveze“. Uredba, međutim, ne sadrži pravila o tretmanu obračunate kamate na dužničke vrijednosne papire koji se izdaju ili drže. Obračunate kamate su zapravo često sastavni dio tržišnih cijena i teško ih je odvojiti iz računovodstvene cijene kako je iskazana u statističkoj bilanci. U interesu dosljednih i usporedivih podataka između zemalja, potrebno je primjenjivati sljedeće:

(a) ako su obračunate kamate sastavni dio računovodstvene cijene, kao što se iskazuje u statističkoj bilanci, one trebaju biti predmet vrijednosnih usklađivanja;

(b) ako su obračunate kamate isključene iz stanja vrijednosnih papira na koje se odnose u statističkoj bilanci, raspoređuju se u stavku „preostala imovina“ ili stavku „preostale obveze“, a ne tretiraju se kao vrijednosno usklađivanje.

Predloženi tretman također se odražava u izvještajnim zahtjevima utvrđenim u ovoj Smjernici (vidi dio 1. Priloga II.).

Kada se iskazuju mjesečna usklađivanja, ona mogu utjecati na raščlambe stavki koje se dostavljaju tromjesečno. Potrebno je osigurati usklađenost između dva skupa podataka, odnosno prema potrebi, zbroj mjesečnih usklađivanja mora biti jednak tromjesečnom usklađivanju. Ako je ustanovljen prag za tromjesečna usklađivanja ili ako se tromjesečna usklađivanja ne mogu utvrditi u cijelosti ili u istoj razini detalja kao mjesečna usklađivanja, usklađivanje se izračunava kako bi se izbjegle neusklađenosti s usklađivanjima dostavljenim za mjesečne podatke.

2. Reklasifikacijska usklađivanja

„Reklasifikacijska usklađivanja“ sadrži sve promjene u bilanci referentnog sektora koje nastanu kao posljedica promjene u sastavu i strukturi izvještajne populacije, promjene u klasifikaciji financijskih instrumenata i drugih ugovornih strana, promjene statističkih definicija i (djelomično) ispravaka pogrešaka u izvještavanju što sve dovodi do lomova u serijama i time utječe na usporedivost dva uzastopna stanja na kraju razdoblja. Povećanja europodručja mogu se smatrati posebnim slučajem reklasifikacije.

Nacionalne središnje banke dostavljaju podatke o reklasifikacijskim usklađivanjima, kako je navedeno u ovoj Smjernici, korištenjem podataka koje izravno dostavlja izvještajna populacija, supervizijskih podataka, provjera vjerodostojnosti, ad hoc upita (npr. povezanih s netipičnim vrijednostima), nacionalnih statističkih zahtjeva, podataka o institucijama koje pristupaju i napuštaju izvještajnu populaciju i svih drugih izvora koji su im na raspolaganju. Nacionalne središnje banke utvrđuju promjene u stanjima nastale zbog reklasifikacija i dostavljaju neto iznose. Neto povećanje stanja zbog reklasifikacija unosi se s pozitivnim predznakom, a neto smanjenje stanja s negativnim predznakom.

Nacionalne središnje banke mogu provoditi procjene reklasifikacijskih usklađivanja, posebno kada podaci nisu dostupni ili su slabe kvalitete. Od ESB-a se ne očekuje da provodi ex post usklađivanja, osim ako nacionalne središnje banke utvrde velike promjene zbog reklasifikacija u konačnim podacima koje ne mogu pravovremeno ispraviti. U tom slučaju, ESB može provesti ex post usklađivanja u dogovoru s odgovarajućim NSB-om.

U načelu, nacionalne središnje banke dostavljaju „reklasifikacijska usklađivanja“ za svaku stavku navedenu u ovoj Smjernici. U slučajevima kada su procijenjeni iznosi reklasifikacija niži od 5 milijuna eura za vlastitu bilancu NSB-a ili niži od 50 milijuna eura za agregiranu bilancu ostalih izvještajnih jedinica, nacionalne središnje banke mogu dostaviti iznose reklasifikacijskih usklađivanja kao nulu ili kao vrijednost koja nedostaje. Ti pragovi pomažu nacionalnim središnjim bankama da odluče hoće li provesti usklađivanje. Međutim, kada se prikupljaju relativno detaljni podaci, bez obzira na prag, pokušaj primjene takvog praga mogao bi imati suprotan učinak za NSB. Ova fleksibilnost bez utjecaja je na zahtjev za usklađenost u okviru dostavljenih podataka za referentno razdoblje te između mjesečnih i tromjesečnih podataka, kako je dolje opisano.

U okviru ograničenja definiranih politikom revizija, nacionalne središnje banke ispravljaju pogreške u izvještavanju o stanjima čim se one utvrde. U idealnom primjeru, ispravci u cijelosti uklanjaju pogrešku iz stanja, posebno kada se pogreška odnosi samo na jedno razdoblje ili na ograničeno razdoblje. U tim okolnostima ne dolazi ni do kakvog prekida u seriji. Međutim, kada se pogreške odnose na povijesne podatke, a protekli se podaci ne ispravljaju ili se ispravljaju samo za ograničeno razdoblje, dolazi do lomova između prvog razdoblja s ispravljenom vrijednošću i posljednjeg razdoblja koje sadržava pogrešnu vrijednost. U tom slučaju nacionalne središnje banke utvrđuju veličinu loma koji je nastao i unose usklađivanje pod stavku „reklasifikacijska usklađivanja”. Slične prakse primjenjuju se na provođenje promjena statističkih definicija koje utječu na dostavljene podatke jednako kao i ispravljanje lomova koji mogu nastati zbog uvođenja, promjena ili napuštanja metoda ekstrapolacije.

Granica za obradu prijenosa imovine kao transakcija definira se postojanjem dvije različite institucionalne jedinice koje djeluju na temelju međusobnog sporazuma. Međutim, ako do prijenosa dođe zbog nastanka ili prestanka institucionalne jedinice, one se moraju tretirati kao „reklasifikacijska usklađivanja“. Naročito, ako spajanje ili pripajanje dovodi do nestanka jedne ili više institucionalnih jedinica, sve unakrsne pozicije (eng cross-positions) koje su postojale između institucija koje se spajaju odnosno pripajaju, netiraju se u vrijeme kada jedinice prestaju postojati iz sustava i reklasifikacijska usklađivanja moraju se iskazati na odgovarajući način. Korporativne podjele tretiraju se sukladno tome.

3. Vrijednosna usklađivanja

„Vrijednosna usklađivanja“ dostavljena u skladu s ovom Smjernicom obično sastavljaju nacionalne središnje banke na temelju podataka koje izravno dostavljaju izvještajne jedinice. Međutim, nacionalne središnje banke mogu također obuhvatiti ove izvještajne zahtjeve neizravno (npr. izravnim prikupljanjem podataka o transakcijama) ili podataka o pojedinačnom vrijednosnom papiru ili drugih podataka koje dostavlja izvještajna populacija, a u svakom slučaju mogu, prema potrebi, prikupljati dodatne podatke od izvještajnih jedinica.

4. Tečajna usklađivanja:

Kretanja deviznih tečajeva u odnosu na euro koja nastanu između izvještajnih datuma na kraju razdoblja dovode do promjena vrijednosti imovine i obveza u stranoj valuti, kada su one izražene u eurima. Nacionalne središnje banke trebaju iskazati imovinu i obveze nominirane u stranoj valuti prevedene u euro korištenjem referentnih tečajeva ESB-a koji vrijede na dan na koji se podaci odnose. Budući da sve promjene stanja koje proizlaze iz kretanja tečajeva predstavljaju dobitke/gubitke i nisu financijske transakcije, vrijednosni učinci trebaju biti identificirani da mogu biti isključeni iz transakcija. Vrijednosna usklađivanja zbog promjena tečajeva mogu također uključivati promjene vrijednosti koje nastaju iz transakcija imovinom/obvezama, tj. realizirane dobitke/gubitke; međutim, postoje različite nacionalne prakse u tom smislu.

ESB obično izvodi potrebna tečajna usklađivanja na temelju statističkih podataka koje dostavljaju nacionalne središnje banke. Kada nacionalne središnje banke mogu sastaviti točnija tečajna usklađivanja, one mogu umjesto toga dogovoriti s ESB-om da prenesu tečajna usklađivanja koja će koristiti ESB radi izvođenja transakcija.

DIO 3.

Posebna pravila i prilagodbe

1. Novčani fondovi

Nacionalne središnje banke uključuju podatke o usklađivanjima u odnosu na novčane fondove kad ispunjavaju svoje izvještajne obveze u odnosu na „reklasifikacijska usklađivanja“ i „vrijednosna usklađivanja“. Ova usklađivanja se također dostavljaju odvojeno za novčane fondove u skladu s tomu namijenjenom tromjesečnom izvještajnom shemom.

Nacionalne središnje banke dostavljaju reklasifikacijska usklađivanja kada dođe do promjene u izvještajnoj populaciji novčanih fondova, kako je utvrđeno u članku 2. Uredbe (EU) 2021/379 (ESB/2021/2), koja proizlazi iz izmjena u djelokrugu subjekata koji imaju odobrenje kao novčani fondovi u skladu s Uredbom (EU) 2017/1131 Europskog parlamenta i Vijeća ( 12 ). Promjena u izvještajnoj populaciji novčanih fondova koja proizlazi iz promjene u investicijskoj politici fonda iskazuje se kao financijska transakcija, a ne kao reklasifikacija. To proizlazi iz činjenice da investitori trebaju dogovoriti svaku promjenu u investicijskoj politici prije promjene te se ona iz tog razloga smatra aktivnom investicijskom odlukom.

Članak 9. stavak 6. Uredbe (EU) 2021/379 (ESB/2021/2) propisuje da nacionalne središnje banke mogu odobriti odstupanja nekim ili svim novčanim fondovima u odnosu na dostavljanje vrijednosnih usklađivanja. U tim slučajevima, nacionalne središnje banke bi ipak trebale dostaviti podatke na temelju najbolje procjene ako su uključeni iznosi znatni, u skladu s člankom 5. stavkom 2. ove Smjernice.

Izračun vrijednosnih usklađivanja o imovini novčanih fondova slijedi zajedničke postupke primjenjive na sve monetarne financijske institucije. Na strani obveza, pozitivne promjene u vrijednosti dionica/udjela novčanih fondova tradicionalno su se smatrale transakcijama, istovremeno s plaćanjem (nasuprot obračunu) kamata na depozite, što podrazumijeva da protustavka revalorizacije na strani imovine ne bi bile „dionice/udjeli u novčanim fondovima“ nego „preostale obveze“. Međutim, u odnosu na slučajeve gdje dionice/udjeli u novčanim fondovima gube na cijeni zbog gubitaka imovine fonda, ovo se ne može usporediti s plaćanjima kamate. Nasuprot tome, tablica 1.A u dijelu 4. Priloga I. Uredbi (EU) 2021/379 (ESB/2021/2) uključuje zahtjeve za vrijednosna usklađivanja za dionice/udjele u novčanim fondovima; nacionalne središnje banke trebaju koristiti ovu stavku radi uravnotežavanja revalorizacije cijene na strani imovine, prema potrebi. Raspodjela treba biti izvršena na takav način da samo obuhvati stvarne revalorizacije cijena koje se odražavaju kao promjene u vrijednosti dionica/udjela u novčanim fondovima.

2. Statistički podaci o bilančnim stavkama pojedinih monetarnih financijskih institucija

U skladu s člankom 16. stavkom 2. ove Smjernice, nacionalne središnje banke dostavljaju pomoćne serije koje obuhvaćaju vrijednosna i reklasifikacijska usklađivanja (vidi dio 2. ovog Priloga) i prijenose kredita na temelju najbolje procjene.

Radi smanjivanja tereta izvještavanja, nacionalne središnje banke mogu primijeniti pristup praga kada izvode pomoćne serije. Naročito, kada je apsolutni iznos pomoćne serije koja se dostavlja ispod maksimuma od 50 milijuna eura i 1 % odnosnog stanja, tj. prag = max(50 milijuna eura, 1 % stanja), nacionalne središnje banke mogu umjesto doga dostaviti iznos kao nulu ili kao vrijednost koja nedostaje. Ovaj prag, koji se također primjenjuje na grupe kreditnih institucija je okviran i ima za cilj pomoći nacionalnim središnjim bankama da odluče hoće li provesti usklađivanje ili ne. Ako podaci nisu dostupni ili su slabe kvalitete, NSB može odlučiti da izvrši procjene ili da dostavi vrijednosti koje nedostaju.

Osim toga i u skladu s ovom Smjernicom, od nacionalnih središnjih banaka zahtijeva se samo da dostave pomoćne serije za kreditne institucije koje nisu temeljne institucije u mjeri u kojoj su statistički podaci prikupljeni od tih kreditnih institucija u skladu s Uredbom (EU) 2021/379 (ESB/2021/2). Ako statistički podaci koji se zahtijevaju za dostavljanje pomoćnih serija od strane kreditnih institucija koje nisu temeljne institucije nisu dostupni, nacionalne središnje banke mogu dostaviti vrijednosti koje nedostaju.

3. Poštanske žiro institucije i središnja država

Nacionalne središnje banke dostavljaju, prema potrebi, statističke podatke u odnosu na poštanske žiro institucije i središnju državu koji obuhvaćaju njihove novčane obveze prema nemonetarnim financijskim institucijama rezidentima europodručja i njihova držanja gotovine i vrijednosnih papira koje izdaju monetarne financijske institucije iz europodručja u skladu s odjeljkom 6. ove Smjernice. U svrhu pripremanja transakcija, usklađivanja se, u načelu, također dostavljaju u skladu sa zahtjevima utvrđenim za statistiku bilance monetarnih financijskih institucija, iako u praksi nije vjerojatno da će doći do promjena tečajeva ili tržišnih cijena. Ovi se podaci dostavljaju kao što je navedeno u Prilogu VI.









PRILOG II.

DIO I.







Tablica 1. Dodatne stavke koje se dostavljaju za bilancu središnjih banaka (1) BILANČNE STAVKE Ukupno Europodručje Ostatak svijeta Domaće Europodručje osim domaće Nemonetarne financijske institucije OBVEZE 8. Gotovina u optjecaju od toga: Novčanice Euronovčanice M (†) Nacionalne nominacije novčanica (2) M (†) od toga: Kovani novac Kovani novac nominiran u eurima M (†) Kovani novac u nacionalnim nominacijama (2) M (†) 9. Depoziti 9.1.e Prekonoćni depoziti (euro) M 9.1.x Prekonoćni depoziti (strane valute) M 10. Dionice/udjeli u novčanim fondovima 11. Izdani dužnički vrijednosni papiri do 1 godine (3) M M M 12. Kapital i pričuve 13. Preostale obveze od toga: prijelazne stavke M od toga: prolazne stavke M od toga: obveze unutar Eurosustava na temelju euronovčanica u optjecaju M od toga: rezervacije koje predstavljaju obveze prema trećim stranama M od toga: neto udio kućanstava u pričuvama mirovinskih fondova (4) Q (#) od toga: prilagodba za računovodstvene/statističke diskrepancije (5) M (#) Protustavka PPV-a M (#) IMOVINA 1. Gotovina 2. Krediti od toga: međunarodne pričuve povezane s depozitima koji se drže kod ESB-a (6) M 3. Dužnički vrijednosni papiri koji se drže od toga: kamate obračunate na dužničke vrijednosne papire koji se drže (7) Q 4. Vlasnički kapital 5. Dionice/udjeli u investicijskom fondu 6. Nefinancijska imovina 7. Preostala imovina od toga: prijelazne stavke M od toga: prolazne stavke M od toga: potraživanja unutar Eurosustava na temelju euronovčanica u optjecaju M Od toga: pretplate premija osiguranja i pričuve za postojeća potraživanja (8) Q (#) od toga: potraživanja povezana s kovanim novcem u optjecaju koji je izdala središnja država M od toga: kamate obračunate na dužničke vrijednosne papire koji se drže (7) Q Zlato i potraživanja u zlatu (samo monetarno zlato) M (#) Potraživanja od MMF-a - prava vučenja, PPV, ostalo M (#) ( 1 ) Stanja koja se dostavljaju za sve stavke. Reklasifikacijska i vrijednosna usklađivanja koja se dostavljaju za polja označena s (#). Reklasifikacijska usklađivanja dostavljaju se samo za polja označena s (†). ( 2 ) Novčanice i kovani novac nominirani u prijašnjim nacionalnim valutama koje ostaju nepodmirene nakon usvajanja eura. Podatke je potrebno dostaviti za najmanje 12 mjeseci nakon proširenja. ( 3 ) Dostavljaju se samo ako je pojava primjenjiva. ( 4 ) Rezervacije koje predstavljaju obveze prema trećim stranama koje su obveze monetarnih financijskih institucija prema kućanstvima u obliku tehničkih rezervacija uspostavljenih za osiguranje mirovina za zaposlenike. Ovo se obično odnosi na mirovinske fondove zaposlenika koji nisu eksternalizirani neovisnoj instituciji. ( 5 ) Ova stavka predstavlja usklađivanje, na neto osnovi, izvršeno radi uravnotežavanja statističke bilance za diskrepancije između statističkih i računovodstvenih vrednovanja iskazane imovine i obveza. ( 6 ) Ova stavka uključuje potraživanja nacionalnih središnjih banaka nominirana u eurima koja su jednaka prijenosu deviznih pričuva od nacionalnih središnjih banaka ESB-u. ( 7 ) Obračuni koji se dostavljaju unutar dužničkih vrijednosnih papira koji se drže ili u preostaloj imovini u skladu s nacionalnom praksom. ( 8 ) Dio bruto premija koje uplaćuju monetarne financijske institucije koji se raspodjeljuje u sljedeće računovodstveno razdoblje, uvećano za potraživanja monetarnih financijskih institucija koja još nisu podmirena.







Tablica 2. Dodatne stavke koje se dostavljaju za bilancu ostalih monetarnih financijskih institucija (1) BILANČNE STAVKE Ukupno Europodručje Ostatak svijeta Domaće Europodručje osim domaće Nemonetarne financijske institucije OBVEZE 8. Gotovina u optjecaju 9. Depoziti od toga: protustavka obveza u odnosu na neisknjižene kredite (2) M M M 9.1.e Prekonoćni depoziti (euro) M 9.1.x Prekonoćni depoziti (strane valute) M 10. Dionice/udjeli u novčanim fondovima 11. Izdani dužnički vrijednosni papiri (3) do 1 godine M (#) M (#) M (#) dulje od 1 i do 2 godine M (#) M (#) M (#) Euro do 1 godine M (#) M (#) M (#) dulje od 1 i do 2 godine M (#) M (#) M (#) Strane valute do 1 godine M (#) M (#) M (#) dulje od 1 i do 2 godine M (#) M (#) M (#) od toga: kamate obračunate na dužničke vrijednosne papire koji se drže (4) Q 12. Kapital i pričuve 13. Preostale obveze od toga: prijelazne stavke M od toga: prolazne stavke M od toga: rezervacije koje predstavljaju obveze prema trećim stranama M od toga: neto udio kućanstava u pričuvama mirovinskih fondova (5) Q (#) od toga: kamate obračunate na izdane dužničke vrijednosne papire (4) Q od toga: prilagodba za računovodstvene/statističke diskrepancije (6) M (#) IMOVINA 1. Gotovina 2. Krediti 3. Dužnički vrijednosni papiri koji se drže od toga: kamate obračunate na dužničke vrijednosne papire koji se drže (4) Q 4. Vlasnički kapital 5. Dionice/udjeli u investicijskom fondu 6. Nefinancijska imovina 7. Preostala imovina od toga: prijelazne stavke M od toga: prolazne stavke M Od toga: pretplate premija osiguranja i pričuve za postojeća potraživanja (7) Q (#) od toga: kamate obračunate na dužničke vrijednosne papire koji se drže (4) Q ( 1 ) Stanja koja se dostavljaju za sve stavke. Reklasifikacijska i vrijednosna usklađivanja koja se dostavljaju za polja označena s (#). Reklasifikacijska usklađivanja dostavljaju se samo za polja označena s (†). ( 2 ) Ove stavke predstavljaju protustavku obveza u odnosu na sekuritizirane kredite koji nisu isknjiženi iz bilance monetarne financijske institucije temeljem primjenjivog računovodstvenog standarda. ( 3 ) U skladu sa sporazumom između ESB-a i NSB-a, nacionalne središnje banke ne moraju dostaviti ove serije kada se ESB koristi alternativnim izvorima podataka. ( 4 ) Obračuni koji se dostavljaju unutar odgovarajuće kategorije instrumenata ili u preostaloj imovini/preostalim obvezama u skladu s nacionalnom praksom. ( 5 ) Rezervacije koje predstavljaju obveze prema trećim stranama koje su obveze monetarnih financijskih institucija prema kućanstvima u obliku tehničkih rezervacija uspostavljenih za osiguranje mirovina za zaposlenike. Ovo se obično odnosi na mirovinske fondove zaposlenika koji nisu eksternalizirani neovisnoj instituciji. ( 6 ) Ova stavka predstavlja usklađivanje, na neto osnovi, izvršeno radi uravnotežavanja statističke bilance za diskrepancije između statističkih i računovodstvenih vrednovanja iskazane imovine i obveza. ( 7 ) Dio bruto premija koje uplaćuju monetarne financijske institucije koji se raspodjeljuje u sljedeće računovodstveno razdoblje, uvećano za potraživanja monetarnih financijskih institucija koja još nisu podmirena.







Tablica 3. Krediti odobreni ostalim financijskim posrednicima iz europodručja + pomoćnim financijskim institucijama + vlastitim financijskim institucijama i zajmodavcima (S.125+S.126+S.127) Stanja, vrijednosna usklađivanja i reklasifikacijska usklađivanja (tromjesečno) BILANČNE STAVKE A. Domaće B. Europodručje osim domaće Ukupno Ostali financijski posrednici (S.125) Pomoćne financijske institucije (S.126) Vlastite financijske institucije i zajmodavci (S.127) Ukupno Ostali financijski posrednici (S.125) Pomoćne financijske institucije (S.126) Vlastite financijske institucije i zajmodavci (S.127) IMOVINA Krediti do 1 godine dulje od 1 i do 5 godina dulje od 5 godina

DIO 2

Tablica 1.

Krediti koje prenose domaće monetarne financijske institucije s utjecajem na dostavljena stanja kredita (1) koje servisiraju nemonetarne financijske institucije

Stanja i financijske transakcije isključujući utjecaj na prijenose kredita (mjesečno)

Tablica 2.

Preneseni krediti koje servisira domaća monetarna financijska institucija osim prenositelja (1)

Neto prijenosi, stanja, reklasifikacijska usklađivanja i vrijednosna usklađivanja (mjesečno) (2)

DIO 3

Tablica 1.

Statistički podaci koji se do stavljaju o bilančnim stavkama novčanih fondova

Stanja, vrijednosna usklađivanja i reklasifikacijska usklađivanja (tromjesečno)







Tablica 2. Bilančne stavke novčanih fondova - Raščlambe po valuti Stanja (tromjesečno) BILANČNE STAVKE Sve valute Euro Ostale valute GBP USD JPY CHF IMOVINA Krediti Ostatak svijeta Dužnički vrijednosni papiri koji se drže Domaće koje su izdale monetarne financijske institucije koje su izdale nemonetarne financijske institucije Europodručje osim domaće koje su izdale monetarne financijske institucije koje su izdale nemonetarne financijske institucije Ostatak svijeta (Tromjesečni) zahtjevi upućeni monetarnim financijskim institucijama Uredbom (EU) 2021/379 (ESB/2021/2).

DIO 4







Tablica 1. Statistika neiskorištenih kreditnih linija monetarnih financijskih institucija Stanja i reklasifikacijska usklađivanja IZVANBILANČNE STAVKE A. Domaće B. Europodručje osim domaće C. Ostatak svijeta Neiskorištene kreditne linije Ukupno Monetarne financijske institucije (S.121+S.122+S.123) Opća država (S.13) Nenovčani investicijski fondovi (S.124) Ostali financijski posrednici + pomoćne financijske institucije + vlastite financijske institucije i zajmodavci (S.125+S.126+S.127) Osiguravajuća društva (S.128) Mirovinski fondovi (S.129) Nefinancijska društva (S.11) Kućanstva + neprofitne organizacije koje služe kućanstvima (S.14+S.15)

DIO 5.

Krediti nefinancijskim društvima prema gospodarskoj djelatnosti

Nacionalne središnje banke dostavljaju podatke po pojedinim područjima u skladu s predloškom I. ili, ako podaci nisu dostupni za pojedina područja, u skladu s predloškom II.

Nacionalne središnje banke zasebno dostavljaju stanja kredita domaćim nefinancijskim društvima i, ako su dostupni, kredita nefinancijskim društvima iz ostalih država članica europodručja. Svi se podaci iskazuju u milijunima eura.







Predložak I. Predložak II. 1. A. Poljoprivreda, šumarstvo i ribarstvo 1. A. Poljoprivreda, šumarstvo i ribarstvo 2. B. Rudarstvo i vađenje 2. B. Rudarstvo i vađenje 3. C. Prerađivačka industrija 3. C. Prerađivačka industrija 4. D. Opskrba električnom energijom, plinom, parom i klimatizacija 4. D. Opskrba električnom energijom, plinom, parom i klimatizacija + E. Opskrba vodom, uklanjanje otpadnih voda, gospodarenje otpadom i djelatnosti sanacije okoliša 5. E. Opskrba vodom, uklanjanje otpadnih voda, gospodarenje otpadom i djelatnosti sanacije okoliša 6. F. Građevinarstvo 5. F. Građevinarstvo 7. G. Trgovina na veliko i na malo. Popravak motornih vozila i motocikla 6. G. Trgovina na veliko i na malo. Popravak motornih vozila i motocikla 8. I. Djelatnosti pružanja smještaja te pripreme i usluživanja hrane 7. I. Djelatnosti pružanja smještaja te pripreme i usluživanja hrane 9. H. Prijevoz i skladištenje 8. H. Prijevoz i skladištenje + J. Informacije i komunikacija 10. J. Informacije i komunikacija 11. L. Poslovanje nekretninama 9. L. Poslovanje nekretninama + M. Stručne, znanstvene i tehničke djelatnosti + N. Administrativne i pomoćne uslužne djelatnosti 12. M. Stručne, znanstvene i tehničke djelatnosti 13. N. Administrativne i pomoćne uslužne djelatnosti 14. Sva preostala područja relevantna za nefinancijska društva 10. Sva preostala područja relevantna za nefinancijska društva

Napomena: Slova se odnose na odgovarajuću NACE Rev.2 klasifikaciju.









PRILOG III.

DIO 1.

Dodatna statistika mjesečnih kamatnih stopa monetarnih financijskih institucija







Tablica 1.: Revolving krediti i prekoračenja te kreditne kartice bez naplate kamate i s naplatom kamate Sektor Vrsta instrumenta Pokazatelj novih poslova Obveza izvještavanja Krediti u EUR Kućanstvima Revolving krediti i prekoračenja, kreditne kartice bez naplate kamate i s naplatom kamate 86. AAR/NDER, iznos Nefinancijskim društvima Revolving krediti i prekoračenja, kreditne kartice bez naplate kamate i s naplatom kamate 87. AAR/NDER, iznos

1. Za potrebe statistike kamatnih stopa monetarnih financijskih institucija, „revolving krediti i prekoračenja“, „beskamatni kredit po kreditnim karticama“ i „kredit po kreditnim karticama s naplatom kamate“ imaju isto značenje kako je opisano u dijelu 2. Priloga II. Uredbi (EU) 2021/379 (ESB/2021/2) ( 13 ), bez obzira na njihovo početno razdoblje fiksiranja kamatne stope. Kazne za prekoračenja primijenjene kao sastavni dijelovi drugih naknada, npr. u obliku posebnih naknada, nisu obuhvaćene ugovorenom kamatnom stopom iskazanoj na godišnjoj razini (AAR) kako je definirana u dijelu 1. Priloga I. Uredbi (EU) br. 1072/2013 (ESB/2013/34) Europske središnje banke ( 14 ). Ugovorena kamatna stopa iskazana na godišnjoj razini (AAR) ili usko određena efektivna kamatna stopa (NDER) dostavlja se za kategorije uključene u tablicu 1. ovog Priloga. Uz izvješćivanje o AAR/NDER-u navodi se povezani opseg novih poslova.

2. U slučaju revolving kredita i prekoračenja, kreditnih kartica bez naplate kamate i kreditnih kartica s naplatom kamate, opseg novih poslova jednak je stanjima. Pokazatelji 86. i 87. izračunavaju se na temelju stavki 12., 23., 32. i 36. u Dodatku 2. Priloga I. Uredbi (EU) br. 1072/2013 (ESB/2013/34), a stanja dostavljena za revolving kredite i prekoračenja, kredite po kreditnim karticama bez naplate kamate i kredite po karticama s naplatom kamate u skladu s Prilogom I. Uredbi (EU) 2021/379 (ESB/2021/2). Kamatne stope izračunavaju se kao ponderirani prosjeci odgovarajućih stavki u Dodatku 2. Priloga I. Uredbi (EU) br. 1072/2013 (ESB/2013/34), pri čemu se za kredite po kreditnim karticama bez naplate kamate uzima kamatna stopa jednaka nuli. Pokazatelji 86. i 87. namijenjeni su osiguravanju kontinuiteta s pokazateljima 12. i 23. („prekoračenja“) kako je prethodno određeno u (sada preinačenoj) Uredbi (EZ) br. 63/2002 (ESB/2001/18) ( 15 ), tj. prije nego što su izmijenjeni Uredbom (EZ) br. 290/2009 (ESB/2009/7) ( 16 ).







Tablica 2.: Kamatne stope na kredite u vezi kojih je sklopljen ponovni sporazum o uvjetima kreditiranja kućanstava i nefinancijskih društava Sektor Vrsta instrumenta Izvorno dospijeće, otkazni rok, početno razdoblje fiksiranja kamatne stope Pokazatelj novih poslova Obveza izvještavanja Krediti u eurima u vezi kojih je sklopljen ponovni sporazum o uvjetima kreditiranja Kućanstvima Za potrošnju ukupno 88. AAR/NDER Za kupnju stana ili kuće ukupno 89. AAR/NDER Za ostale potrebe ukupno 90. AAR/NDER Nefinancijskim društvima ukupno 91. AAR/NDER

3. Za potrebe statistike kamatnih stopa monetarnih financijskih institucija, krediti u vezi kojih je sklopljen ponovni sporazum o uvjetima kreditiranja kućanstava i nefinancijskih društava obuhvaćaju sve nove poslovne kredite, osim revolving kredita i prekoračenja te dugovanja po kreditnim karticama, koji su odobreni, ali još nisu otplaćeni u vrijeme ponovnog sklapanja ugovora o uvjetima kreditiranja. U odnosu na kredite prenesene od druge institucije, ponovno ugovaranje odnosi se na nove poslovne kredite koji su odobreni od strane institucije koja prodaje ili prenosi kredit. Samo AAR ili NDER se iskazuju za kategorije uključene u tablici 2., na temelju najbolje procjene, povrh obuhvata koji se zahtijevaju temeljem Uredbe (EU) br. 1072/2013 (ESB /2013/34).

DIO 2.

Odabir stvarne izvještajne populacije i održavanje uzorka za statistiku kamatnih stopa monetarnih financijskih institucija

Odjeljak 1.: Odabir stvarne izvještajne populacije

1. Opći postupak odabira

1. Nacionalne središnje banke primjenjuju postupak prikazan na slici dolje kako bi odabrale izvještajne jedinice za prikupljanje statistike kamatnih stopa monetarnih financijskih institucija u skladu s Uredbom (EU) br. 1072/2013 (ESB/2013/34). Ovaj postupak definiran je kako slijedi:

2. Popis ili uzorak

2. Svaki NSB odabire svoje izvještajne jedinice između monetarnih financijskih institucija, osim središnjih banaka i novčanih fondova, u referentnoj izvještajnoj populaciji koje su rezidenti iste države članice čija je valuta euro („države članice europodručja“) kao i NSB.

3. Radi odabira izvještajnih jedinica, nacionalne središnje banke moraju primijeniti popis ili slijediti pristup uzorkovanja, u skladu sa zahtjevima ustanovljenim u sljedećim stavcima.

4. U slučaju popisa, NSB traži od svake rezidentne monetarne financijske institucije u referentnoj izvještajnoj populaciji da dostavlja statistiku kamatnih stopa monetarnih financijskih institucija. Varijable koje se prikupljaju pomoću cenzusa su kamatne stope i količine novih poslova i kamatne stope na stanja.

5. U slučaju uzorkovanja, dostavljanje će se tražiti samo od odabranih monetarnih financijskih institucija u referentnoj izvještajnoj populaciji. Varijable koje se procjenjuju pomoću uzorkovanja su kamatne stope i količine novih poslova i kamatne stope na stanja. Nazivaju se varijable uzorkovanja. Kako bi se sveo na minimum rizik da rezultati izvještaja temeljem uzorka odstupaju od stvarnih (nepoznatih) vrijednosti u referentnoj izvještajnoj populaciji, uzorak treba biti konstruiran tako da bude reprezentativan za referentnu izvještajnu populaciju. Za potrebe statistike kamatnih stopa monetarnih financijskih institucija, uzorak se smatra reprezentativnim ako su sve karakteristike koje su značajne za statistiku kamatnih stopa monetarnih financijskih institucija i svojstvene referentnoj izvještajnoj populaciji također odražene u uzorku. Radi postavljanja početnog uzorka, nacionalne središnje banke mogu koristiti odgovarajuće procjene i modele radi izrade sheme uzorkovanja čak ako odnosni podaci koji se izvode iz postojećih izvora, ne odgovaraju u potpunosti definicijama iz Uredbe (EU) br. 1072/2013 (ESB/2013/34).

3. Stratifikacija referentne izvještajne populacije

6. Kako bi se osiguralo da je uzorak reprezentativan, svaki NSB koji izabere pristup uzorkovanja za statistiku kamatnih stopa monetarnih financijskih institucija treba na odgovarajući način stratificirati u slojeve referentnu izvještajnu populaciju prije odabira bilo koje izvještajne jedinice. Stratifikacija podrazumijeva da je referentna izvještajna populacija N dalje podijeljena na podpopulacije ili stratume N1, N2, N3… NL. Ove potpodjele u podpopulacije ili stratume se ne smiju preklapati i zajedno čine referentnu izvještajnu populaciju:

N1 + N2 + N3 + … + NL = N

7. Nacionalne središnje banke definiraju kriterije stratifikacije koji dozvoljavaju potpodjelu referentne izvještajne populacije u homogene stratume. Stratumi se smatraju homogenima ako je zbroj varijanti varijabli uzorka unutar stratuma značajno niži od ukupne varijance u cjelokupnoj stvarnoj izvještajnoj populaciji ( 17 ). Kriteriji stratifikacije povezani su sa statistikom kamatnih stopa monetarnih financijskih institucija, odnosno postoji odnos između kriterija stratifikacije i kamatnih stopa i iznosa koji se procjenjuju iz uzorka.

8. Svaki NSB koji odabere pristup uzorkovanja mora identificirati najmanje jedan kriterij stratifikacije kako bi osigurao da je uzorak monetarnih financijskih institucija reprezentativan za određenu državu članicu europodručja i da je greška uzorkovanja mala. Nacionalne središnje banke trebale bi nastojati odrediti hijerarhiju kriterija stratifikacije. Moraju se uzeti u obzir nacionalne specifičnosti i one moraju biti specifične za svaku državu članicu europodručja.

9. Odabir izvještajnih jedinica odvija se u obliku jednostupanjskog uzorkovanja nakon što su utvrđeni svi stratumi. Samo se u ovoj fazi izvještajne jedinice biraju iz referentne izvještajne populacije. Nije moguće provesti privremeno biranje.

4. Raspodjela uzorka po stratumima i odabir izvještajnih jedinica

10. Nakon određivanja nacionalnih stratuma u skladu sa stavcima 6 i 7, nacionalne središnje banke koje odaberu pristup uzorkovanja povlače uzorak odabirom stvarnih izvještajnih jedinica iz svakog stratuma. Ukupna nacionalna veličina uzorka n je zbroj veličina uzoraka n1, n2, n3, …, nL za svaki stratum:

n1 + n2 + n3 + … + nL = n.

11. Svaki NSB odabire najprikladniju raspodjelu nacionalne veličine uzorka n između stratuma. Stoga, nacionalne središnje banke određuju za svaki stratum koliko izvještajnih jedinica nh je povučeno iz ukupnih monetarnih financijskih institucija, Nh. Stopa uzorkovanja nh/Nh za svaki stratum h dozvoljava procjenu varijanti svakog stratuma. To podrazumijeva da se iz svakog stratuma odabiru najmanje dvije izvještajne jedinice.

12. Kako bi se odabrale stvarne izvještajne jedinice unutar svakog stratuma, nacionalne središnje banke uključuju sve institucije u stratum, provode nasumično uzorkovanje ili odabiru najveću instituciju po stratumu. U slučaju nasumičnog uzorka, nasumično uzorkovanje institucija unutar svakog stratuma provodi se s jednakom vjerojatnošću za sve institucije ili s vjerojatnošću proporcionalnom veličini institucije. Nacionalne središnje banke koje koriste nasumično uzorkovanje ili odabir najvećih institucija mogu odabrati da uključe sve institucije za neke stratume.

13. Informacije o veličini svake kreditne institucije i drugih institucija u referentnoj izvještajnoj populaciji dostupne su na nacionalnoj razini iz statistike bilance monetarnih financijskih institucija prikupljenoj u skladu s Uredbom (EU) 2021/379 (ESB/2021/2). Nacionalne središnje banke moraju koristiti ukupne depozite nominirane u eurima kućanstava i nefinancijskih društava rezidenata u državama članicama europodručja i ukupne kredite nominirane u eurima kućanstvima i nefinancijskim društvima rezidentima u državama članicama europodručja, koji predstavljaju onaj dio bilance koji je relevantan za statistiku kamatnih stopa monetarnih financijskih institucija, ili približnu procjenu.

14. Statistika kamatnih stopa monetarnih financijskih institucija mora se temeljiti na odabiru bez zamjene, odnosno svaka monetarna financijska institucija u referentnoj izvještajnoj populaciji može biti odabrana samo jednom.

15. Ako NSB odluči o cenzusu svih monetarnih financijskih institucija u stratumu, NSB može provesti uzorkovanje u taj stratum na razini podružnica. Preduvjet za to je da NSB ima cjeloviti popis podružnica koji obuhvaća sve poslove kreditnih i drugih institucija u stratumu te da ima odgovarajuće podatke kako bi bio u mogućnosti procijeniti varijante kamatnih stopa za nove poslove u odnosu na kućanstva i nefinancijska društva putem podružnica. Na odabir i održavanje podružnica primjenjuju se svih zahtjevi utvrđeni u ovoj Smjernici. Odabrane podružnice postaju uvjetne izvještajne jedinice na koje se primjenjuju svi izvještajni zahtjevi utvrđeni u Prilogu I. Uredbi (EU) br. 1072/2013 (ESB/2013/34). Ovim se postupkom ne dovodi u pitanje obveza svake monetarne financijske institucije kojoj podružnice pripadaju, da predstavlja izvještajnu jedinicu.

5. Minimalna veličina nacionalnog uzorka

16. Minimalna veličina nacionalnog uzorka različito se definira ovisno o tome primjenjuje li odgovarajući NSB nasumično uzorkovanje ili odabire najveće institucije po stratumu.

17. Ako NSB primjenjuje nasumično uzorkovanje u odabiru stvarnih izvještajnih institucija, minimalna veličina nacionalnog uzorka treba biti takva da najveća nasumična greška za kamatne stope o novim poslovima u prosjeku za sve kategorije instrumenata ne prelazi 10 baznih bodova na razini povjerenja od 90 % ( 18 ).

18. Maksimalna nasumična pogreška definira se kao , gdje je D maksimalna nasum